Mintzalasai | Berriak | Euskararen berriak | Ekhi, euskara lerroburu\n2020eko Azaroaren 27a | | ± 05min 36s\nMikroaren atzean zein estiloaren beste puntan, zure ibilbidea aipa dezagun.\nEuskal Irratietan hasi nintzen hamazazpi urte nituelarik. Kazetaritzari buruzko interesa sartu zitzaidan eta lanbideak hurbilagotik ezagutzeko, lizeoarekin egiten diren ikastaroez baliatu nintzen Gure Irratian lehen esperientzia edukitzeko. Maitemindu nintzen zinez eta hor proposatu zidaten ikastaldi moduko bat egitea uda garaian. Gero, ikasketak utzi nituenean, lanpostu oso bat proposatu zidaten irratian eta horrela hasi nintzen, eginez ikasiz, Mattin Larzabal bezalako lankideekin besteak beste.\nBestalde, ehKz izeneko proiektu komunikatiboa muntatzen saiatu ginen, porrot bat izan zena baina anitz erakutsi ziguna, bereziki gauzak nola ez egin ikasteko. Horren ondotik Berrian sartu nintzen orain dela bost urte eta geroztik bertan ari naiz Baionako erredakziotik.\nNolakoa da kazetari baten egunerokoa?\nEz dakit beste lekuetan nola den baina nirea behintzat estresatua, izaeraz ere horrelakoa naizelako. Badugu gauza anitz kontatzeko, guk hemendik ipar Euskal Herriko gai guztiak lantzen ditugu, arlo anitz dira, eta guztiei buruz oinarriak ezagutu behar ditugu; horrek bestalde badu alde interesgarria. Euskarazko komunikabideen baliabideak eskasak dira, oro har, nahiz eta babesa lortu dugun azken urteetan instituzioengandik; orokorrean ez da aski. Baionan orotarat lau lankide gara eta beste bi lankide ditugu Xiberotik eta Behe Nafarroatik lanean, lurralde guztiaren hedapena bermatzeko.\nBertsolaritza munduan ere ibilitakoa zara.\nBertso mundutik urrundu nintzen orain dela zenbait urte eta geroztik itzultzeko gogoa izan dut baina orain arte ez dut pausoa egin. Kontsideratzen dut plaza gainera berriz iristeko bertso maila minimo bat beharko nukeela eta horrek lan erregularra egitea suposatzen du, gaur egun dudan bizi erritmoarekin zaila dena. Baina bai, berriz nahiko nuke bertsotan hasi.\nZein da kazetari gisa gehien gustuko duzuna?\nNik aktualitate politikoa maite dut anitz. Ariketa bezala, elkarrizketak egitea gustuko dut biziki, adibidez, diskurtso eraikietatik haratago instituzioetako ordezkarien pentsamenduen sustraietara iristea galdera zirikatzaileak eginez. Niri adrenalina horrek ematen dit, mobilizazioen segimena egitea bezala. Parean aldiz, datu ekonomikoak aztertzea ez zait gehiegi gustatzen.\nElkarrizketa gogoangarri bat?\nBat hautatzea ez da gauza erraza. Hiru azpimarratuko nituzke. Azkenetik hasita, Mikel Iribarren, Itsasuko auzapez berriari egin nion elkarrizketa, diskurtso zein jarrera biziki interesgarria iruditu zitzaidan, eta bere zintzotasuna, lehen aipatzen genuen politika instituzionalean, aspaldi galdu dena alegia. Bigarrenik jarriko nuke orain dela pare bat urte egin nuen erreportajea, migrazioaren gaiaz. Baionara iritsi berri ziren hiru migranteekin mahai inguru bat antolatu genuen horien bizipenak konta ditzaten. Haien kontakizunaren gordintasuna gogoan dut eta ber denboran halako baikortasunarekin kontatzen zutena. Gisa berean, alkoholiko anonimoei buruz elkarrizketa sorta bat egin genuen. Errealitatearekiko txoke hori aberasgarria iruditu zitzaidan, ezagutzen ez dugun errealitate horretaz, usu begi txarrez ikusten dugunaz jabetzea.\nNik frantsesa ikastolan ikasi nuen, nire burasoek eta ingurukoek euskara transmititu zidaten, ez dut beste hizkuntzarik ezagutu. Ez dut nire bizitza irudikatzen ahal euskararik gabe, ez nintzateke ni. Atxikimendu hori txikitatik transmititu didate burasoek kulturaren bidez. Gure ardura da gure hizkuntza zaintzea.\nZer egingo zenuke euskara gehiago erabiltzeko?\nEuskalduntze masibo bat beharrezkoa da Euskal Herri osoan eta horretarako baliabideak behar dira. Haur zein helduen irakaskuntzan, euskarari ikusgarritasuna eman behar zaio arlo guztietan. Jendeak euskara erabiltzea nahi badugu, euskarak bizi behar du, ikusgarri egin behar dugu; presentzia bermatu behar diogu denetan.\nErantzun globala behar da, indar militante handia ere bai instituzioak mugiarazteko; borondate politikoa ere behar da, gaur egun egin dezaketena egin dezatela.\nErantzun globala behar da: instituzioetan bide bat hasi da, beharrezkoa, baina ez da aski; borondate politiko bat erakutsia izan da, baina, indar militante gehiago behar dugu, instituzioak mugiarazi eta gehiago egitera bultzatzeko, gaur egungo koadro legala gainditzeraino.\nBataz beste zenbat denboraz ari zara euskaraz zure egunerokoan?\nLeku goxo bat euskaraz aritzeko?\nNi biziki pozik naiz Epaiska elkarteak hartu duen norabidearekin. Baionan zinezko arnasgune bat da euskararentzat eta kulturarentzat, izan hitzaldi, kontzertu edo bestelako ekitaldien bidez. Asteburu guztiz, goxo sentitzen garen leku bat da zinez.\nFaltsukeria, botere harremanak, autoritatea.\nLaguntasuna, militantzia, izan ere biak lotzen ditut.\nAmetsetako zure euskararen herria?\nEuskararen herria nolakoa izan beharko litzatekeen gogoetatzeko beharrik ez duena; hau da, euskara egunerokoan normaltasunez bizi duena.\nEuskal Herri libre eta euskalduna.


Grupo Mecalbe eskubaloi taldeko kadeteak Terrassan jokatuko dute Espainiako txapelketarako bigarren fasea - etakitto.eus\nGrupo Mecalbe eskubaloi taldeko kadeteak Terrassan jokatuko dute Espainiako txapelketarako bigarren fasea\nEibar Eskubaloiko emakumezkoen taldeko kadete mailakoek, euren liga irabazi eta gero, asteburu honetan Espainiako txapelketarako bigarren fasea jokatuko dute Katalunia aldean. Gaurtik etzira arte hiru partidu izango dituzte eta multzo horretako lehenengo postua eskuratu beharko dute azken faserako txartela eskuratzeko.\nHelburu zaila benetan aurrean dutena eibartarrek, baina Irune de Castro entrenatzaileak dioen bezala, “hau oparia da guretzat eta ahalik eta lan onena egitera kantxaratuko gara”. Gaur etxekoa izango dute aurkari, Handbol Terrassa-Llegums Paquita arratsaldeko 19:30ean, bihar Malkaitz A (16:30ean) eta etzi CB Monvedre (goizeko 10:15ean).\nEibar Eskubaloi TaldeaEibar EskubaloiaEskubaloiaGrupo Mecalbe\n« Iberdrola Ligako Eibar FT-ko taldea mailari eusteko partiduaren aurrean Bi koronabirus kasu berri atzeman dituzte Eibarren »


Komunen Ganberak 'brexit'-aren gaineko kontrola kendu dio Mayri | Mundua | Berria\nKomunen Ganberak 'brexit'-aren gaineko kontrola kendu dio Mayri\nKomunen Ganberak aldatu egin du biharko eztabaidaren gai zerrenda. Mayk brexit-erako lortu duen akordioak babes nahikorik ez duenez, beste aukera batzuen bozketa gehitu du biharko eztabaidara.\nTheresa May Erresuma Batuko lehen ministroa, atzo, Komunen Ganberako eztabaidan. MARK DUFFY/EFE\nKomunen Ganberak esku hartu du parlamentuaren agendan, eta haren gaineko kontrola kendu dio Erresuma Batuko Gobernuari. 27 botoren aldearekin, bihar egitekoa duen bilkuraren gai zerrenda aldatzea erabaki du. Aukera hori gobernuaren esku izan ohi da, baina parlamentuak ezohiko neurriaren alde egin du, brexit-erako akordioak babes nahikorik ez duela ikusita. Hala, Komunen Ganberak bidea irekiko dio beste aukera batzuk bozkatzeari. Oraindik ez dago zehaztuta aukera horiek zein izango diren, baina, ziurrenik, zerrendan izango dira bigarren erreferendum batera deitzea, akordiorik gabeko brexit-a, merkatu batasunean jarraitzeko aukera eta brexit-a bertan behera uztea.\nGobernuak atsekabea agertu du Komunen Ganberak hartutako erabakiarengatik. Haren esanetan, "aurrekari arriskutsua" ezarri du, eta arriskuan jarri du "erakunde demokratikoen arteko oreka".\nParlamentuak B plan baten aldeko adostasuna lortuko balu, ganberaren jarrera ez litzateke loteslea izango, eta Theresa May Erresuma Batuko lehen ministroak aurreratu du ez dela haren erabakia betetzera konprometituko. Hala ere, zalantzarik ez da gisa horretako akordio batek presio egingo liokeela gobernuari. Mayk ohartarazi du ez diola "txeke zuri bat" emango parlamentuari, eta ez du uste bozketa erabilgarri izango denik.\nBiharko gai zerrenda moldatzeko bozketaren aurretik, hiru estatu idazkarik dimisioa aurkeztu dute, Mayren gobernuaren kontrako jarrera adierazteko.\nMayk onartu du ez duela nahikoa babes brexit-erako akordioa hirugarrenez bozkatzeko, baina ohartarazi du adostasun faltak brexit-a atzeratuko duela. Euroeszeptikoak eta DUPeko diputatuak konbentzitzeko ahaleginek ez dute uztarik eman. DUPek ezetz dio, eta tory euroeszeptikoenek ere urtarrilaren 15ean eta martxoaren 12an bozkatutakoari eusten diote. Mayk nabarmendu zuen, halere, hori aurrera ateratzeko behar duen babesa lortzen ahaleginduko dela datozen orduetan. Denbora kontra dauka, ordea. "Dibortziorako akordioa aldatzea ez da aukera bat", zehaztu zuen, badaezpada ere. Bruselak behin baino gehiagotan errepikatu du, gainera, ez duela akordioa berriro negoziatzeko intentziorik. Reuters berri agentziak Bruselako funtzionarioak aipatuz kaleratutakoaren arabera, EBrentzat geroz eta gertagarriagoa da akordiorik gabeko brexit-a.


Koskobilo meatzea leheneratzeko plana dago - Olazti - Guaixe.eus\nKoskobilo meatzea leheneratzeko plana dago\nGuaixe 2020-12-30 09:48\nKoskobilo harrobiko porlanezko egitura.\nItxita dagoen harrobia lehengoratzeko egitasmoa Cementos Portland Valderrivas enpresak sustatu du. Egitasmoa jendaurrean dago hura aztertu eta egoki jotzen bada alegazioak aurkezteko.\nNafarroako Gobernuak Koskobiloko harrobiaren kontzesioaren luzapena ez zuen luzatu 2013ko maiatzaren 8an emandako ebazpen baten bidez. Ondorioz, foru administrazioko Meatzeen Atalak 2019ko martxoaren 19an Cementos Portland Valderrivasi eskatu zion harrobia zaharberritzeko plana aurkeztu zezala. Harrobian gaur egun pareta bertikalekin batera zelai gune irregularrak daude. Enpresak aurkeztutako proiektuak aurreikusi du pareta bertikal horietan zentratzea zaharberritzea, “inguruarekin bat datozen ingurumen eta segurtasun baldintzak bermatzeko”.\nHarrobiaren iparraldean, mendebaldean eta hego-mendebaldean pareta bertikalak daude, 50 metro luzekoak batzuk. Enpresak zaharberritze proiektuan proposatu du pareta horien kontra materiala botatzea eta horrela paisaia integrazioa lortzea. Kalkulatu du 100.000 metro kubiko beharko direla. Harrobiaren zati horiek materialez betetzeko bost urte beharko dituztela kalkulatu dute. Bestalde, harrobiaren ustiaketarako eraikitako eraikuntza batzuk oraindik han daude. Haietako bat berezia da (porlanezko arranpa bat) eta, udalak hala eskatuta, mantendu eginen da, “garai bateko meatzaritza jardueraren lekuko gisa mantentzeko”. Gainontzeko egiturak bota eginen dituzte.\nAipatu proiektua jendaurrean dago eta interesdun direnek alegazioak aurkez ditzakete Nafarroako Gobernuko Erregistro Orokor Elektronikoaren bitartez, ahal dela, Industria Antolamenduaren, Energia Azpiegituren eta Meatzeen Zerbitzuari zuzenduta, 30 egun baliodunean. Nafarroako Gobernua eta Olatzagutiako Udala aztertzen ari dira, besteak beste, han arkeologia aztarnategia dagoelako.


Ibilaldia 06\t2006-05-29 02:00 Euskerea berbagai\nElorrioko Txintxirri Ikastoleak antolatutako Ibilaldia 06 deiari erantzunez, milaka euskaltzale batu ziran Elorrion 'Batzen gaituena… IBILALDIA!' lelopean.\nBermeoko 47 enpresa eta alkartek euskerearen erabilerea areagotzeko hitzarmenak sinatuko ditue\nIsusko Diez Torre\t2006-05-25 02:00 Euskerea berbagai\nBermeoko XII. Arrain Azokeagaz batera herriko 47 enpresa eta alkartek euskerearen erabilerea areagotzeko neurriak hartzeko hitzarmenak sinatuko ditue. Igaz hasitako 'Geurien Be Bai' plana berretsi eta aurrerapausuak emoteko konpromisoa sinatuko dabe 33 erakundek.\nEuskerarik ez Europan\nBizkaie! 2006-05-19 00:00 Euskerea berbagai\nEnrique Baron Crespo Espainiako sozialisten ordezkariaren arabera, barriz, 'guztiz deitoragarria da horrelako ekimen politiko eta kultural bat espainiarra eta katalana den Aleix Vidal-Quadrasengatik atzera botatea'. Bernat Joan ERCko eurodiputatuak 'iraingarritzat' jo dau Europako Parlamentuaren Mahaiak hartutako erabagia. 'Egoera umiliagarria da Katalunia lako komunidade batentzat', adierazo dau. Bere ustez, Espainiako Gobernuak be 'gehiago egin eikean eta ekimen hau Estadu gai bilakatu beharko litzateke'. Euskerearen Gizarte Erakundeen Kontseiluak be Europako Parlamentuan herritarrek erakundeakaz izaten dabezan idatzizko hartu-emonetan hizkuntza ofizialak erabilteko aukereari ezezkoa ...\n‹‹ Aurrekoak 1 2 3 4 ... 122 123 124 125 126 127 128 129 ... 134 135 136 137 Hurrengoak ››


Hizkuntzarekin jolasean, algara eta barre artean - Lasarte-oria - Txintxarri.eus\nHizkuntzarekin jolasean, algara eta barre artean\nTxintxarri Aldizkaria 2018-11-15 13:47\nBertso Eskolak zortzi talde osatu ditu aurten, 6. mailako eta DBHko gaztetxoekin. Ane Labaka eta Haritz Mujika bertsolariak aritzen dira irakasle lanetan. Gustura elkartzen dira ikasleak, astean behin ordubetez txantxa artean bertsotan jarduteko\nBeharrezkoa izaten dute gaztetxoek ikastetxeko lanetatik atsedenalditxo bat hartzea noiz behinka. Horretarako ordutxo bat hartzen dute DBHko ikasle batzuk, astelehenetako bazkalostean, hitzekin eta errimekin jolasteko lagun artean. Oriarten elkartzen dira Bertso Eskolako kideak, Ane Labaka eta Haritz Mujika bertsolari gazteen gidaritzapean, bertsoetan jarduteko. Hasieratik nabari da ez dela ohiko eskola bat; txantxa artean ekiten diote kantuari. Horretan laguntzen dute irakasleek. Talde txikiak izanda, patxadaz lan egiteko aukera ematen dute. Guztira, zortzi dituzte aurten; lau seigarren mailan, eta beste horrenbeste DBHn.\nEz da bertsoekin duten lehenengo harremana. 5. eta 6.mailan Unai Muñoa herriko bertsolariarekin egiten dute lehen hurbilketa, eskola orduetan. Ondoren, gehiago sakondu nahi duenak izena ematen du Bertso Eskolan. Aurten lehenengoz taldea atera dute 6. mailan, eskolaz kanpo ere aukera izateko bertsotan ikasteko.\nAstelehen eguerdian DBHko bi taldeak elkartu dira, zortzi ikasle guztira. Mahaiaren bueltan eseri denak, elkarri begira. Lander, Alazne, Ane eta Nora alde batean. Eneko, Julen, Aitana eta Goiatz bestean.\nHiztegia eta memoria\nZergatik izena ematen duten galdetuta, azkar erantzuten dute ikasleek: "Gustatzen zaigulako". Onartzen dute batzuetan lagunek "arraro" begiratzen dietela Bertso Eskolan aritzeagatik, baina ez zaie axola. "Nahi dugulako etortzen gara". Erabilgarriak zaizkie gero bertsoak eskolatik kanpo ere. "Piropoa botatzeko, edo norbait zoriontzeko", diote ikasleek. Baita amari "petarda" deitzeko ere, baten batek onartu duenez.\nEdonola ere, txantxak egiteaz gainera, irabazten dituzte gaztetxoek beste hainbat abilezia. Izan ere, memoria eta hiztegia lantzen, eta jendaurrean hitz egiteko ohitura irabazten dute. Horretan badute eskarmentua; sanpedroetako bertso ekitaldian agurra kantatu zieten bertsolariei, Maialen Lujanbiori eta Andoni Egañari, besteak beste. "Adarra jo genion Egañari, baina gero hark ere bueltatu zigun".\nHalere, oraindik urduri jartzen dira jendaurrean kantatzean. "Lotsa leihotik behera bota". Hain justu, horixe da Bertso Eskolan barneratzen duten lehen ikasgaia. Pertsona izan daiteke lotsatia, baina bertsotan aritzeko unean behintzat, lotsagabe aritu beharra du.\nNolanahi ere, urduritasun horrek badu gero ordaina. "Oholtza gainean zaudela txaloak jasotzen dituzunean ilusioa egiten du".\nBertsoak osatu ez ezik, kantatu ere egin behar dute. Antzerkia eta musika egiten dute kide batzuk, baina oraingoz behintzat, ongi kantatzeak ez die sobera kezkatzen: "Kantatzen ez dakiten bertsolari oso onak badaude".\nBestalde, bertsolaritza txapelketen bideoak ikusten dituzte, eta baita porrak egin. Badituzte bertsolari faboritoak: "Egaña, Maialen, Gaztelumendi...".\nEskola amaitzeko, bertso bat nola osatu erakutsi diote gaztetxoek TXINTXARRI-ri. Lehenengo, garrantzitsuena: gaia aukeratu. Ondoren, doinua. "Horrek ematen digu neurria". Bukaerako oina jarri, oinak markatu, eta ideia zurrunbilo bat botatzen dute zortzirek. Hitz horiekin osatuko dituzte gero oinak. Konturatzeko, minutu gutxitan dute bertsoa, Orioko balea-ren doinuarekin: "Gu bertso eskolako / ikasleak gara / hemen egiten dugu / barre ta algara / ondo pasatzen dugu / ta oso guaya da / apuntatu zaitezte / bertso eskolara".


Venezuelako geografia - Wikipedia, entziklopedia askea.\nVenezuelako mapa topografikoa.\nOsoa 912.050 km²\nLehorra 882.050 km²\nUra 30.000 km²\nKolonbia 2.050 km\nOndoko eremua 15 itsas milia\nPuntu beherena 0 m (Karibe itsasoan)\nPuntu gorena 5.007 m (Pico Bolívar)\nVenezuela Hego Amerikako ipar-ekialdean dago. Iparraldean Karibe itsasoarekin du muga, ekialdean Guyanarekin, hegoaldean Kolonbia eta Brasilekin eta mendebaldean Kolonbiarekin. 912.050 km²-ko azalera du.\nHiru alderdi nagusi bereiz daitezke Venezuelako lurraldean:\nVenezuelako Andeak. Ande mendien Ekialdeko mendikatearen zati dira eta bi adar nagusitan banaturik daude. Batetik Serranía del Perijá dago (Mana Tara, 3.370 m), Kolonbiarekin ipar-mendebaldeko muga egiten duena. Bestetik Cordillera de Mérida dago, herrialdeko mendirik garaiena duena: Bolivar mendia (5.007 m). Bi mendilerro horien artean Maracaiboko aintzira dago (50.000 km²), hondoan munduko petrolio-hobi handienetakoa duena. Ande mendien iparraldean hedatzen diren Lara eta Falcon estatuek beste era bateko egitura dute, mendi apalez (Socopo, 1.604 m) eta ibarrez osatuak.\nKostaldeko mendilerroa. Andeen 700 kmko luzapena da. Bi mendilerro paraleloz osatua da, eta bien arteko sakanean Valenciako aintzira (364 km²) eta herrialdeko hiri nagusietako batzuk daude.\nLos Llanos sakana\nOrinoko ibaiaren (2.063 km) arroko lautada alubial zabala da, Venezuelako azalera osoaren ia heren bat hartzen duena. Iparraldean Andeekin muga egiten du, hegoaldean Orinocorekin eta ekialdean Ozeano Atlantikoarekin (Orinokoren delta) mendi gazteak. Orinoco ibaiak eta Andeetatik iristen zaizkion adarrek ureztatzen dute.\nOrinocoren hegoaldean hedatzen den egitura orografiko zaharra da. Ibai horren eskuinaldeko adarren higadurak agerian utzi ditu granitozko haitz handiak, tepui deituak, gainaldeko sabanako zelaian nabarmentzen direnak (Auyan-Tepui, 2.500 m). Guyanako Curipira, Parima eta Pacaraimako mendikateek Orinoko eta Amazonas ibaien banalerroa eratzen dute, eta Venezuelaren eta Brasilen arteko muga egiten. Pacaraimako mendikateko Roraima mendia da alderdi horretako gailurra (2.810 m).\nVenezuela itsasaldea 2.813 km inguru luze da. Hautsia da eta, handik hurbil, Venezuelaren mendean dauden uharteen artean, Margarita uhartea da handiena (920 km²). Bestalde, gaur egun Guyana estatuaren mendean dagoen zati handi bat, Esekibar Guyana hain zuzen ere, beretzat eskatzen du Venezuelak.\nVenezuelak bi isurialde nagusi ditu: Karibe itsasokoa eta Ozeano Atlantikokoa. Karibeko isurialdeko ibaiak (Unare, Yaracuy, Tocuyo, Neverí, Aroa, Manzanare) motzak eta emari irregularrekoak dira. Salbuespena Kolonbian sortu eta Maracaiboko aintziran isurtzen den Catatumbo ibaia da. Atlantikoko isurialdean Orinocoren arroa nabarmentzen da, herrialdeko uraren 4/5 jasotzen duena. 2.140 kmko luzeran Los Llanosko (Meta, Arauca, Cinaruco eta Apure) eta Guyanako ibaiek (Ventuari, Cuchivero, Suapure, Aro, Caura eta Caroní) elikatzen dute. Casiquiare ibaiak Orinoco eta Amazonasen arroak lotzen ditu.\nHerrialdean bi aintzira handi daude: Maracaiboko aintzira mendebaldean, Karibe itsasora irekitzen dena, eta Valenciako aintzira, endorreikoa, iparraldean.\nKokapena: Hego Amerikako ipar-ekialdean, ekuatoreak zeharkaturik. Karibe itsasoaren eta Ozeano Atlantikoaren ertzean, Kolonbia, Guyana eta Brasilen artean.\nKoordenatu geografikoak: Koordenatuak: 8° 00′ N, 66° 00′ W / 8.000°N,66.000°W / 8.000; -66.000\nosoa: 912.050 km²\nlehorra: 30.000 km²\ndenetara: 4.993 km\nBrasil 2.200 km,\nKolonbia 2.050 km,\nGuyana 743 km,\nItsasbazterra: 2.800 km\nLurraldea: Andeak eta Maracaiboko herbehereak ipar-mendebaldean; Llanos erdialdean (llanos); Guyanako mendigunea hego-ekialdean.\npuntu beherena: Karibe itsasoa, 0 m\npuntu gorena: Pico Bolívar, 5.775 m\nBaliabide naturalak: petrolioa, gas naturala, burdina, urrea, bauxita, beste mineral batzuk, hidroelektrizitatea, diamanteak.\nLurren erabilera: (2001)\nlur landuak: %2,95\nlabore iraunkorrak: %0,92\nLur ureztatua: (1998) 540 km²\nArrisku naturalak: Uholdeak; luiziak; harri jauziak; aldian behingo lehorteak.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/03/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\n↑ Los Andes Venezolanos Venezuelatuya.com\n↑ a b Information about Venezuela: Geography Venezuela-us.org\nWikimedia Commonsen badira fitxategi gehiago, gai hau dutenak: Venezuelako geografia\n(Ingelesez) CIA World Fact Book, 2004/Venezuela Wikisource.org\nOrriaren azken aldaketa: 11 maiatza 2019, 11:32.


Scuratiko kobak - Wikipedia, entziklopedia askea.\nMangiapane kobaren sarrera\nCustonaci (Trapani probintzia)\n38° 05′ 36″ N, 12° 40′ 15″ E / 38.093303°N,12.670872°E / 38.093303; 12.670872Koordenatuak: 38° 05′ 36″ N, 12° 40′ 15″ E / 38.093303°N,12.670872°E / 38.093303; 12.670872\nScuratiko kobak antzinako kokaleku eta geotopo[ohar 1] bat da. Scurati herrixkatik gertu sortua, Custonaci udalerrian, Trapaniko probintzian. Etxealde bat dago bertan, 1819tik 1900eko erdialdera arte erabili zena.\n2.1 Mangiapane koba\n2.2 Jaiotza biziduna\n2.3 Rumena koba\nLehenengo ikerketa arkeologikoak Guido Dalla Rosa markesak egin zituen 1870ean eta Raymond Vaufrey paleontologo frantsesak 1925ean. Barruan, gizakiaren presentzia arrastoak zeuden (sukarrizko tresnak, grafitoak...), batzuk Goi Paleolitokoak. Azken indusketak Trapaniko Kultur Ondarearen Superintendentziak egin zituen, Sebastiano Tusaren zuzendaritzapean.\nKobak[aldatu | aldatu iturburu kodea]\nGuztira, bederatzi kobazulo dira. Batzuk Monte Cofanoko natur erreserbaren barruan daude.\nMangiapane koba[aldatu | aldatu iturburu kodea]\nMangiapane kobaren barrualdea.\nMangiapane koba, handiena, 70 metroko garaiera, 13 metroko zabalera eta 50 metroko sakonera du, Uffizi leizea ere deitzen da. Leizea 1950eko hamarkadara arte erabili zen etxebizitza moduan eta Mangiapane familiarena izan zen. 2004an egindako indusketa arkeologikoetan, Behe eta Erdi Neolitoko historiaurreko zeramika agertu zen. Bigarren kobazulo bat, Mangiapane ere deitua (Mangiapane II), ehun metro mendebalderago dago, amildegi harritsu berean zehar. Leize horretan, 1925ean, indusketa arkeologiko bat egin zen, Raymond Vaufrey paleontologo frantsesak zuzendua eta Ugo Rellini arkeologo italiarrak lagunduta. Indusketak, Erdi Brontze Aroko zeramika (Thapsosko kultura), bertan behera utzitako sukarrizko aurkikuntza litikoak eta etxe baten hondakinak argitara atera zituzten, Goi Paleolitoaren amaierari buruzkoak direnak (Azken Epigravettiarraren fasea). Aurkikuntza horietako batzuk Trapaniko Pepoli museoan daude ikusgai, eta gainerakoak, berriz, Palermoko A. Salinas museoan eta Parisko museo etnoantropologikoan daude. Montalbano komisarioren telesaileko Il ladro di merendine atala kobazuloan filmatu zuten.\nJaiotza biziduna[aldatu | aldatu iturburu kodea]\n1983tik, Custonaci-ko Presepe vivente di Custonaci - La Natività e i Mestieri Tradizionali izeneko ekitaldia Gabonetan izan da. Inguru horretako nekazarien eta artisauen tradizioak berpizten dituen jaiotza biziduna da, eta herrialdeko biztanle guztiak hartzen ditu barne. Horretan 160 bat lagunek parte hartzen dute. Hori dela eta, 2006an Siziliako Ondare Inmaterialaren Erregistroan onartu zuten.\nRumena koba[aldatu | aldatu iturburu kodea]\nIzen bereko barrutian kokatua, itsas mailatik 100 metro ingurura, Rumena koba Raimond Vaufreyk esploratu zuen 1925ean, inguruko ederrenetakotzat hartu zuena. Hainbat sedimentu eta sukarri aurkitu dira barruan. Kobazuloak labe itxura duen gela bat du, 3 metroko zabalera eta 13 metroko sakonera duena. Gotorleku bezala erabili zen sarrazenoen inbasioetan.\n2015ean, Sizilia eskualdeko Lurralde eta Ingurumen Departamentuak eta udalerriari esleitutako kudeaketak Rumena koba 1, mundu mailako garrantzia duen geotopo espeleologiko gisa aitortu zuen. Kobazuloaren aurreko babeslekuaren oinarrian historiaurreko garaietatik grabatutako zeinu lineal batzuk daude.\n↑ Geotopoa, Geografian dauden zortzi ikasketa mailetatik txikiena. 1:1000 baino eskala txikiagoetan agertzen da. Bertan, arroka-jausiak, etxebizitza edo mikroklima bezalako fenomenoak azter daitezke.\n↑ turismoa - Trapani Grotta Mangiapane\n↑ Preistoria e protostoria trapanese\n↑ Trapani Nostra\n↑ Kopia artxibatua, 2020.02.16an kontsultaturik\n↑ Sicilia in festa\n↑ Pro Loco Custonaci\n↑ (PDF) Arta Sicilia 2020.02.16an kuntsultaturik\nSPOTO, Salvatore (2002): Sicilia Antica, Roma, Newton e Compton argitaratzaileak, ISBN 88-8289-750-8.\nLa Grotta del Genovese di Levanzo 2020.01.26an kontsultaturik\nTrapaniko probintziako udalerriak\nOrriaren azken aldaketa: 4 martxoa 2021, 12:29.


"#Kafepintxo batekin ikertzen" hitzaldia emango du Koldo Garcia ikerlariak #txiotesia lehiaketako sari banaketa ekitaldian — Unibertsitatea.Net\nHemen zaude: Hasiera › Ziztu bizian › "#Kafepintxo batekin ikertzen" hitzaldia emango du Koldo Garcia ikerlariak #txiotesia lehiaketako sari banaketa ekitaldian\n"#Kafepintxo batekin ikertzen" hitzaldia emango du Koldo Garcia ikerlariak #txiotesia lehiaketako sari banaketa ekitaldian\n2013/11/13 - Unibertsitatea.net\nAzaroaren 19an ospatuko da "Txiokatu zure tesia 6 mezutan" #txiotesia lehiaketa. Epaimahaiak txioen balorazioa egin eta bi sarituak nortzuk diren azaroaren 25ean jakinaraziko ditu, Koldo Mitxelena Kulturunean.\nAste bete geratzen da #txiotesia lehiaketarako. Azaroaren 19an (asteartea) ospatuko dugu eta bertan, ezezaguna den ikerlarien lana gizarteratu nahi dugu.\nOraindik ere garaiz zabiltza zure tesia 6 txiotan azaltzeko beraz animatu eta ikusi lehiaketan parte hartzeko oinarriak.\nDakizuenez bi saritu izendatuko ditu epaimahaiak (@loreaarakistain, @FiloBlogia, @Erriondo, @EgaaTxema eta @TxoniMatxain) eta 500€ eta 300€ banatuko dira.\nEkitaldian emango da jakitera "Txiolari ulergarriena" eta "Txiolari originalena" nortzuk diren baina horrez gain, lehiaketako parte hartzaile guztien bilgune izan nahi du ekitaldiak.\nAzaroak 19 eta azaroak 25\nApuntatu bi datak agendan! Zurekin kontatzen dugu!\nAzaroak 19, asteartea: #txiotesia lehiaketa.\nAzaroak 25,astelehena: sari banaketa ekitaldia.\nLehiaketaren gaineko informazio guztia hemen.


martxoa 2020 - Busturialdeko Hitza : Busturialdeko Hitza\nKaltzada egoitzako langileak bertan konfinatuko dira, "arriskuak gutxitzeko"\nNagusiak babesteko neurririk zorrotzena baina eraginkorrena hartu dutela diote\nEusko Jaurlaritzak etxebizitza babestuen alokairua ordaintzetik salbuetsi ditu koronabirusak sortutako kalteberatasun ekonomikoan daudenak\nOhiz kanpo eta aldi baterako salbuestea arautzen duen agindua onartu du gaur Eusko Jaurlaritzako Ingurumen, Lurralde Plangintza eta Etxebizitza Sailak. COVID-19 funtsaren bitartez, 2,5 milioi euro bideratuko ditu horretarako.\nAzken orduetan lau positibo gehiago zenbatu dituzte Busturialdean\nBizkai, Araba eta Gipuzkoan 15.953 proba egin dituzte. Atzo izan zen proba gehien egin zituzten egunetako bat; %30ak positibo eman zuen.\nGorroño ospitalean da, koronabirusak jota\nBarikuan hasi zen arnatseko arazoekin, eta bere eboluzioa ona dela diote\nAkreditazio-inprimaki bat egin dute funtsezko jardueretan lan egiteagatik mugikortasuna egiaztatu behar duten langileentzat\nOinarrizko jarduerak betetzen dituztenek Irekian (Eusko Jaurlaritzaren webgunea) eskuratu ahalko dute akreditazioa. Langileek agiria eroan beharko dute lanerako joan-etorriak egiten dituztenean, ertzainei edota udaltzainei erakusteko.\nUnesco Etxeak bi prestakuntza beka emango ditu beste behin ere\nBekak 18 eta 30 urte bitarteko gazteei zuzendutakoak dira. Zortzi hilabeteko prestakuntza praktikorako egonaldia eskainiko die gazteei.\nHileta prozeduren protokolo berria ezarri du Espainiako Gobernuak\nNeurriek alarma egoerarako balio dituzte eta guztiei eragingo die, heriotzaren arrazoia edozein delarik ere. Heriotzaren arrazoia COVID-19a izan bada, neurriak zorrotzagoak dira. Ehorztetxeen jarduna ere erregulatu dute.\nBermeoko Udalak "freskotasuna" eman gura dio jaietako liburuxkari\nEdozein herritarrek bidali ahalko ditu artikuluak; aurten, hala ere, udala gonbidapen zuzenak bidaltzen ari da euskal kulturagaz lotutako sortzaileei.\nMundakako Biotz Sakratu zentrora lekualdatu dituzte Bilboko Birjinetxe zentroko 33 erabiltzaile\nAldundiak egoitza zentroen sareko Covid-19 positiboa duten adinekoentzako kontingentzia-plana aktibatu duelako lekualdatu dituzte Bilbotik Mundakara.\nKoronabirusaren jarraipena egiteko aplikazioa martxan dago\n'Covid-19.eus' du izena Eusko Jaurlaritzak abian jarritako aplikazioak, eta herritarren sare bat sortu gura du.


Euskal Herriko Arte Garaikidearen Museoak, Artium Museoak, bere erakusketa-programa aurkeztu du 2022ko lehen seihilekorako, urte horretan erakundearen irekieraren 20. urteurrena ospatuko baita.\nAstelehena, 2021(e)ko Abenduaren 27a 13:44\n2022ko erakusketa-programa. Lehen seihilekoaren aurrerapena\nPrograma hau Museoaren 20. urteurrenaren ospakizunen barruan kokatzen da.\nPraktika artistikoa eta pedagogia esperimentala gurutzatzen diren proiektuen berrirakurketa historikoek jarraitu egingo dute 2022ko erakusketa-lerroetan, kultura-programan eta tesi-proiektuetan.\nProgramak testuinguru eta hizkuntza batzuen eta besteen arteko elkarrizketak proposatzen ditu, Erlea Maneros Zabala, Anna Daucikova eta Nestor Sanmiguel Diest artistei eskainitako erakusketetan oinarrituta.\nJorge Oteiza Fundazio Museoarekiko eta Reina Sofia Arte Zentroko Museo Nazionalarekiko lankidetza sendotuko da.\nErlea Maneros Zabala, Anna Daucikova eta Néstor Sanmiguel Diest artistei eskainitako erakusketetan oinarrituta, elkarrizketak proposatzen ditu programak nazioarteko testuinguruarekin eta hizkuntzen aniztasunarekin.\nMuseoak programa parekide bat garatzeko zeharkako konpromisoari eusten dio.\n2022ko lehen seihilekoko programa Pentsatzeko leku bat. Arte-eskola eta -praktika esperimentalak Euskal Herrian, 1957-1979 erakusketarekin inauguratuko da. Erakusketa horrek hainbat hezkuntza-proiektu berreskuratu ditu, proposatutako aldian prestakuntza eta hazkunde kultural eta intelektualerako topaguneak sortzeko helburuarekin. Askotariko proposamen multzoa da, eta izendatzaile komuna ez da hezkuntza arautuari edo ofizialari jarraitzea, baizik eta aktibatutako «pentsatzeko gune» bakoitza aukera-espazio bihurtzen dela adieraztea. Hezkuntza-proiektu esperimentalen eta praktika artistikoaren arteko harremanak dira erakundearen lan-ildo nagusietako bat. Erakusketa Artium Museoaren eta Jorge Oteiza Fundazioaren arteko lankidetzaren emaitza da.\nApirilean, bi bakarkako erakusketa inaugutatuko dira, bata Erlea Maneros Zabalari (Bilbo, 1977) eskainia, artistak azken urteetan garatutako hainbat lan bilduko dituena, eta bestea Anna Daučíková (Bratislava, 1950) artistari eskainia, duela gutxiko ekoizpena eta lan historikoak harremanetan jarriko dituena. Estatuan artista eslovakiarrari eskainitako lehen bakarkako erakusketa da hau.\nEkainean, museoak Nestor Sanmiguel Diest-en (Zaragoza, 1949) La peripecia del autómata erakusketa aurkeztuko du, artistak 1980ko hamarkadan hasi eta gaur egunera arte egin duen ibilbidea. Proiektua bi egoitzatan egongo da aldi berean: Madrilgo Velázquez Jauregi-Reina Sofía Museoan eta Euskal Herriko Arte Garaikidearen Museoan, Vitoria-Gasteizen. Proiektua bi erakundeen arteko lankidetzatik sortu da.\nZinemak, mugimendudun irudiak eta hark arte garaikidearen hizkuntzekin duen loturak jarraitu egingo dute 2022ko lehen seihilekoko programan. Z aretoan, hizkuntza zinematografikoen eta ikusizko arteen arteko gurutzaketei eskainitako zikloan, arlo horietan garrantzitsuak diren artista eta zinemagileak izango dira: Aura Satz (1974), Ainara Elgoibar (1975), Ephraim Asili (1979) eta Edurne Rubio (1974).\nOndarea ikertu eta zabaltzeari dagokionez, museoak bere funts museografikoak berrantolatzen jarraituko du, bai eta bere bilduman sartutako artelan eta artista berrien erakusketa-zikloarekin ere. Testuinguruak, bilduma batetik abiatuta otsailean hasiko da, Ion Munduateren (Irun, 1969) proiektu batekin.\nIkus prentsa oharra osoa Irudi-eskaera


«Xabalina»: berrikuspenen arteko aldeak - Wikipedia, entziklopedia askea.\n«Xabalina»: berrikuspenen arteko aldeak\n17:29, 19 abuztua 2009ko berrikusketa\n15 bytes removed , Duela 12 urte\n15:21, 9 apirila 2009ko berrikusketa (aldatu)\n17:29, 19 abuztua 2009ko berrikusketa (aldatu) (desegin)\n== Xabalina Olinpiar Jokoetan ==\nEgungo Olinpiar Jokoetan, [[Antzinate]]ko jatorrizko Olinpiar Jokoetako probetatik, geratzen den probetako bat da [[xabalina jaurtiketa]]. Jatorrizkoetan zein egungo Olinpiar Jokoetan, proba atletiko taldeetako probetako bat da. Jatorrizko Olinpiar Jokoetan, [[pentatloi]]ko proben artean aurkitzen zenzegoen. Egungoetan, [[dekatloi]] eta [[heptatloi]]an. Baina, jatorrizkoetan ez bezala, egungoetan berezko proba bezala ere aurkitzen dadago.


Hemen zaude: Hasi > Uliazpi > Zerbitzuak > Eguneko arreta > ZALDIEN DENBORALDIA ...\nZALDIEN DENBORALDIA AMAITU DA BERGARAN\nVictor Arias, Benito Arias eta Raquel Morentinek “Terapia asistida por caballos: nueva propuesta de clasificación, programas para personas con discapacidad intelectual y buenas prácticas” (Siglo Cero, 2008) artikuluan diotenez, zaldien eta zaldiketaren mundua inoiz baino hurbilago eta eskuragarriago dago minusbaliatuentzat; eta premia bereziak dituzten gero eta pertsona gehiagok ateratzen diete onura zaldi gainean ibiltzeak eta zaldiketa egokituak dakartzaten ondorio terapeutikoei.\nEspainiako aditu horiek ateratako ondorioa guk geuk egiaztatu dugu, Bergarako Zubillaga Dk. Zentroan lan egiten dugun profesionalok.\nDuela hiru urte esperientzia bat abiarazi genuen Juanirekin, Elosuako gure zaldi-hezitzaile adituarekin. Jakin badakigu Juanik ez duela Zaldiek Lagundutako Terapia eta Hezkuntza (ZLTH) Programentzat nazioartean onartzen den lanbide-prestakuntzarik. Hala ere, laguntza-premia orokorrak dituzten minusbaliatuekin lan egiteko behar diren ezaugarriak eta gaitasunak ditu. Bere behaketa-ahalmena deigarria da, jokabide adeitsua du, pertsonak diren bezala onartzen ditu eta behar den laguntza eskaini digu artatutako pertsonek jardueraz goza dezaten. Horri guztiari esker, azken hiru urteetako emaitzak ezin hobeak izan dira.\nAurten, jarduera ekainean hasi eta urrian amaitu da. Guztira 26 saio antolatu dira, eta une honetan zentroan dauzkagun 19 erabiltzaileetatik 17k hartu dute parte. Ehuneko horrek (%89.47) jarduerak izan duen arrakasta eta ekar ditzakeen onurak islatzen ditu. Inguruneagatik, zaldiarekin sortutako harremanagatik, Juanik eta bere aita Fernandok egindako harrera beroagatik, erabiltzaileen arteko bizikidetzagatik eta zaldi gainean ibiltzearen gozamenagatik beragatik, udako jarduera erakargarrienetako bat izan da.\nArgazki batzuk erakusten dizkizuegu, erabiltzaileek zaldiekin zenbateraino gozatu duten ikus dezazuen.


Urola Erdia:Irekita dago Hazilan programaren bosgarren edizioan izena emateko epea\nUrola Erdiko 20 eta 44 urte bitarteko hamabost herritar laneratzeko asmoz, Iraurgi Berritzen garapen agentziak martxan jarri du Hazilan programaren bosgarren edizioa. Proiektua zenbait baliabidetan oinarritzen da: lehen fasean pertsonen aktibazioa sustatzen dute; eta, gero, proiektuaren arabera, ikasketa espezializatuak egiten dituzte.\nUrola Erdiko 20 eta 44 urte bitarteko hamabost herritar laneratzeko asmoz, Iraurgi Berritzen garapen agentziak martxan jarri du Hazilan programaren bosgarren edizioa. Hazilanek enpresen premiak ditu helburu, eta enpresek pertsona ekintzaileak eta sortzaileak eskatzen dituztela egiaztatu ahal izan dugu urteotan. Hau da, laguntza beharrik ez duten pertsonak, komunikatzen eta taldean lan egiten dakitenak eta beren zereginak espero diren emaitzen eta helburuen arabera kudeatzeko gai direnak.\nKonpetentzia eta gaitasun horiek guztiak ezinbestekoak dira, baina askotan ez dira ikastetxe bateko ikasgeletan eskuratzen. Horregatik, Hazilanek konpetentzia horiek jasotzeko bidea erraztu nahi die herritarrei, lan eremuko esperientzia zehatz baten bidez edo enpresak garatu nahi duen proiektuarekin uztartuz. Hazilanek ibilbide pertsonalizatuan oinarritutako metodologia berritzailea proposatzen du, parte-hartzaileen ezaugarri pertsonaletara eta enpresek eskatutako proiektu profesionaletara egokitutakoa.\nProiektua zenbait baliabidetan oinarritzen da: lehen fasean pertsonen aktibazioa sustatzen dute; eta, gero, proiektuaren arabera, ikasketa espezializatuak egiten dituzte. Bigarren fase horretan praktikak gauzatzen edo enpresa-proiektuetan parte hartzen dute programan parte hartzen ari diren herritarrek. Hazilan programarekin aukera berdintasunaren eta diskriminazio ezaren benetako integrazioa lortu nahi du, eta horregatik, genero-berdintasuna bermatuko du.\nPrograman parte hartu nahi duten enpresa edo pertsona guztiek Hazilanen webgunean edota Iraurgi Berritzeneko 943-85 11 00 telefonoan (Sandra) eskura dezakete informazioa.


::: Euskonews & Media ::: KOSMOpolita ::: Balioen erabilera ::: Euskonews & Media ::: Kosmopolita ::: Balioen erabilera\nAurreko artikulu batean, hitzen erabileraz jardun ginen. Gaurkoan, balioen erabilera dugu hizpide, gorde beharreko altxorra, egin beharreko ariketa eta defendatu beharreko jarrera bailiran belaunaldiz belaunaldi gureganaino heldu zaizkigun balio haiena, hain zuzen ere.\nEtorri zirenak ez zituzten mundu berriaren kontraesanek makaldu; aitzitik, lege eta ohitura zaharretan euskarriturik, familiak, etxeak eta, kasu batzuetan, herriak eraiki zituzten. Herrimina itsasontzian utzi eta aurrera begiratu zuten.\nAmerikak, oro har, eta gure herriak (Argentinak), bereziki, itxaropenak bultzatutako jende mordoa jaso zuen. Hizkuntza ia ulertezina zekartzaten, pentsaketa logikoa eta helburuak lortzeko tema.\nZintzoak ziren berbetan, duinak ekintzetan, xumeak bizimoduan –«euskaldunak ez ditu itxurak egiten» esaten zen– eta zorrotza emandako hitza betetzerakoan.\nSetakeria esan zitzaion ekindakoa amaieraraino eramateko gogoari, xalotasuna tratuak hitz hutsaren bidezko konpromisoaren bidez ixteari, xumetasuna norbere mugak ezagutu eta ahal zena baino harago ez joateari. Hau da, gizakien gizarteak ezagutzen ez duena edo ulergaitza iruditzen zaiona izendatzeko erabiltzen dituen terminoak erabili ziren.\nGizarte moderno haietan, atzean geratu ziren ezagutu ez genituen arbasoen printzipioak, ezabatu, aldatu edo beste behar batzuetara –norberarenak, eskuarki– moldatu beharrekoak balira moduan.\nMundua mugitu egiten da, eta gu ere bai harekin batera, asmoak disimulatzen ere saiatzen ez diren talde eta gizabanako-interesek elikatutako kontzeptu-nahasketaren erdian.\nHorrela, denboraren poderioz eta naturaren legeen arabera gertatzen diren aldaketen babespean, keinu oportunistez justifikatzen ditugu elkartasunik eza, diskriminazioa, konfiantza falta, interesik eza eta gezurra.\nHitzak asmatu eta horiekin balio haiek utzitako hutsunea estali gura dugu. Hitzok esanda, gure pentsamenduak hedadura intelektualagoa eta gure ekintzek pisu moral handiagoa hartuko dutela uste dugu. Egiatasuna galdu dugu.\nOrduan, gardentasuna entzuten dugu zintzotasunaren lekuan; atxikidura leialtasunaren ordez; jarrera politikoki zuzenak egiatasunaren partez; moralitatea, doikuntza eta moldaketa printzipioak beharrean eta konbergentzia eta bertikaltasuna elkarrekiko errespetuaren ordez.\nErakunderik txikienetan ere botere-handinahikeriak nola ezartzen diren ikusten dugu ezintasunez. Eta kezka handiz ohartzen gara, uste baino gehiago atxikitzen zaizkiela halako helburuei. Bazterrean ez geratzea da garrantzitsuena. Eztabaidatu gabe partaide izatea, ados egon ez arren onartzea.\nEz gara iragana hobea izan zela uste izateko bezain xaloak. Beti egon dira eta egongo dira akatsak erakunde, sozietate eta banakoen portaeran. Baina bada alde nabarmen bat: iraganean garbi zegoen zuzenaren eta okerraren arteko muga. Gaur egun, ordea, desagertu egin da muga hori.\nDena den, itxaropentsuak eta esperantzagarriak garenez, garbi daukagu isilarazten bagaituzte ere balioek bere horretan dirautela.\nBehinola baten batek hauxe esan zuen1: «seta handiz, naturak orri beraren, arrosa beraren, txori beraren miraria gauzatzen du udaberri guztietan». Han daude eta han egongo dira beti, eta bakarrak eta ordezkaezinak izango dira.\n1 Erref.: Paul Claudel\nInicio > EM 433 > Kosmopolita\n2008 / 03-28 / 04-04


Donostiako Udalak 2018rako 445 milioi euroko aurrekontua onartu du - Gipuzko Buru Batzarra\nDonostiako Udalak 2018rako 445 milioi euroko aurrekontua onartu du\nDonostiako Udalbatzak 2018rako aurrekontua onartu du, 2017ko proiektua baino %6,88 handiagoa. Udal gobernuak udal taldeek egindako 40 zuzenketa onartu ditu (3,8 milioi euro)\nDonostiako aurrekontuak 2018\nECONOMÍA - 2018/01/02\nDonostiako Udalbatzak 2018ko aurrekontua onartu du gaur. Udalbatzak, hirugarren urtez jarraian onartu du aurrekontua abendu amaierarako. Udalak 444.929.770 euroko aurrekontua izango du datorren urterako, iaz baino %6,88 gehiago. Ogasun eta Finantzetako zinegotzi Jaime Domínguez-Macayak azaldu du Udalak ‘”inbertsio politika indartzen jarraitzen duela hiriko etorkizuneko proiektuak garatzeko”.\nDominguez-Macayak adierazi duenez, Udalak aurrekontuen egonkortasun helburua betetzen du, bere zorra %34koa den neurrian -107 milioli euro-, “administrazio publikoei ezarritako mugatik oso urrun”.\nEra berean, adierazi du, Udalak inbertsioak egiteko esfortzu handia egingo duela. Izan ere ohiko gastua %3,3 handituko da, kapital-gastua 110,8 milioi eurokoa izango da eta, ondorioz, inbertsioak %18,5 handituko dira.\nOgasun zinegotziak azaldu duenez, udal kontuek “diru sarreren egoera errealista dute, eta gastu arauarekin bat egiten dute”, bai Udalari dagokionez, baita bestelako udal erakundeei dagokienez ere, “ez baitute galerarik aurreikusten euren aurrekontuetan”.\nHorrekin batera, Udalak gastu sozialari eusten diola azpimarratu du Domínguez-Macayak, “gizartekintzako gastuari tinko eutsiz”. Hala, azaldu du hirugarren urtez jarraian gizarte zentru zein zahar-etxeetan inbertsioak egingo direla, eta ikastetxeetan berritze lanak egiteko dirua 600.000 eurotik 800.000 eurora igoko dela.\nOgasun arduradunak esan du Udal gobernuak bestelako inbertsioak ere jaso dituela, hiri-mantenua hobetzeko, errepideak berritzeko, garraio azpiegiturak hobetzeko, baita kirol edo kultur azpiegituretarako ere. Ildo berean, udal adminsitrazioa eguneratu eta berritzeko diru kopuru garrantzitsuak jaso dira, “herritarrei zerbitzu hobea emateko helburuz”.\nEra berean, Ogasun eta Finantzetako zinegotziak azpimarratu du, Udal gobernuak udal taldeen 40 zuzenketa onartu dituela – 3,8 milioi euro –.\nAdostutako zuzenketen artean, hauek dira garrantzitsuenak:\n- EAJ-PNV, PSE-EE eta PP taldeek:\n- 40.000 euro gehiago San Telmorako materiala erosteko\n- 247.000 euro Morlans-en Dbus zerbitzua jartzeko\n- 25.500 euro gehiago Zahar etxeetako lokalak berritzeko planarentzat\n- 100.000 euro gehiago kiroldegietako kirol-ekipamenduetarako\n- 100.000 euro gehiago futbol zelaietan segurtasuna hobetzeko\n- 5.500 euro udalbatza-aretoko aulkiak aldatzeko\n-150.000 euro gehiago eraikinak birgaitzeko partikularrei diru-laguntzak emateko\n-100.000 euro gehiago Turismo Sozietateari desestazionalizazio kanpainak egiteko\n- 100.000 euro gehiago Sustapen Sozietateari Modaren klusterrerako\n- 100.000 euro gehiago Etxegintzaren alokabide programarako\n- 25.000 euro Aldunaeneko bidegorrian seinaleak jartzeko\n- 30.000 euro Kontxan bizikleten segurtasuna hobetzeko\n- 406.500 euro Ondarretako harriak kentzeko\n- EH Bildu taldearen ondorengo zuzenketak onartu dira:\n- 10.000 euro gehiago gazteentzako egitasmoak aisialdian eta jaietan euskaraz egiteko\n- 18.000 euro gehiago Saltokietan eta Ostalaritzan egitasmoak euskaraz egiteko\n- 15.000 euro gehiago Gazte Antzerki Topaketarako\n- 15.000 euro gehiago gazte-elkarteen diru-laguntzetarako\n- 200.00 euro gehiago ikastetxeetan obrak egiteko\n- EAJ-PNV, PSE eta Irabazi taldeek:\n- 40.000 euro Karlos I hiribidean radarra jartzeko\n- 9.000 euro Gerra Zibilaren tokietan seinaleak jartzeko\n- 3.500 euro gehiago Udaltzaingoan Berdintasun plana egiteko\n- 150.000 euro gehiago edukiontzietan txip-ak jartzeko\nAurrekontuaren proiektuan gutxi gorabehera 120 aurrekontu-sail daude inbertsioak egiteko, besteak beste ondoko hauek:\nAmiantoarekin kutsatutako Altzako ibarren birsorkuntza (2.000.000 €)\nAltzako kiroldegia (1.975.000 €)\nAltzako behin behineko kiroldegia (1.475.032,51 €)\nEzkuzaitzeta (10.512.627,59 €)\nLoiolako ibilbidea (1.619.327,69 €)\nAñorgako bulebarizazioa (100.000 €)\nBelodromoan hobekuntzak (300.000€)\nUhartean lanak Cristina Iglesiasen eskultura hartzeko (1.000.000 €)\nArrandegi eraikina egokitzeko lanak (2.700.000 €)\nBera Bera-n hobekuntzak (500.000 €)\nZubietan bizikleta zein oinezkoentzako bidea (239.013,38 €)\nIkasketa plaza berritzea (1.000.000 €)\nLarratxoko igogailua (551.000 €)\nHeriz - Errege Zaineko igogailuak (599.500 €)\nTxomineneko Ur parkea (2.564.102,62 €)\nDistrict Heating Txomin enea (1.300.000 €)\nIsabel II - Irun plaza oinezkoentzat egitea (300.000 €)\nLarramendi kalea oinezkoentzat egitea Urbieta eta Prim artean (200.000 €)\nMartuteneko futbol zelaia (220.000 €)\nAntso Jakitunaren hiribidean hobekuntzak (800.000 €)\nIztuetako biaduktua (549.860,53 €)\nKarlos I hiribidearen urbanizazioa (160.000 €)\nMaria Cristina zubia berritzea (1.000.000€)\nHainbat tokitan irisgarritasuna hobetzea (800.000 €)


2019(e)ko Aben 31, 11:14\n169 greba egun daramatzate soinean emakume hauek. Eta umorea ez dute galdu oraindik. 2020. urteak zaintza lanak duintzeko balio dezala. #erresidentziakborrokan\n2018(e)ko Aben 15, 09:47\nBach + Miéville. Goizeko menu aparta. Zuek segi hemen, ni beste mundu batera noa. Itzuliko [ote] naiz.\n2018(e)ko Aben 14, 10:26\nDonostiako Tabakalerako Ubik liburutegiko bitartekariak greba hasi dute gaurkoan. Eta zer okurrituko zuzendaritzari eta grebalariak kanpoko langileekin ILEGALKI ordezkatzea. Kultura demokratikoaz eta langileen eskubideez gehiago irakurtzea komeni batzuei. #bitartekariakMartxan\n2018(e)ko Aben 07, 22:48\nBitartean nire telegramen...\n2018(e)ko Aben 05, 09:36\nOrdiziako azokak udazkenean duen argia damolakit.\n2018(e)ko Aben 01, 21:18\nLa noche de 12 años filma ikusi berri. Gogorra (nola ez ba) eta gomendagarria. Uruguaiko diktadura garaian estatuak bahitu bezala eduki zituen preso tupamaroei buruzkoa. Lagun uruguaitar bat dut tupamaroei egin zietena latza izan zela baina... pentsatzen duena. Latza hori ere.\n2018(e)ko Aza 27, 21:13\nEtxe hontan bi ume ez baleude inoiz ez nukeen Steven Hillenburg ezagutuko. Bob Esponjaren sortzailea hil da. #respect\n2018(e)ko Aza 23, 22:21\nTilin tolon, tolo tolon, tilin... Gaur ematen du Mixel Etxekopar logelan dudala lokartu beharko naizela.\n2018(e)ko Aza 23, 17:53\nAho biz hi!\n2018(e)ko Aza 23, 09:41


Zergatik da BOM PCB muntaketaren gakoa\nZer den 'Bill Of Materials -BOM' BOM produktu edo zerbitzu bat eraikitzeko, fabrikatzeko edo konpontzeko behar diren lehengaien, osagaien eta muntaien zerrenda zabala da.Material faktura bat formatu hierarkikoan agertzen da normalean, maila goreneko bistaratzearekin...\nNola aurkitu PCB fabrikatzaile ideala Txinan?\nGaur egun, PCB eskaerak izugarri handitzen ari dira.Gero eta PCB fabrikatzaile gehiago ari dira sortzen, batez ere Txinan, munduko fabrika bezala ezagutzen dena.Mundu osoko bezeroek kalitate handiko PCB fabrikatzaile baten bila ari dira Txinan, hala ere, nola lor dezakegu ...\nPCB fabrikazio merkea Txinan\nElektronika PCB industriari dagokionez, jendeak beti jartzen du arreta Txinako merkatura.nahiago dute PCB fabrikatzailea Txinan bilatu, zergatik den hain ezaguna mundu osoko ingeniarientzat galdera bat da....\nNola diseinatu serigrafia argi eta irakurgarriak?\nPCB Silkscreen sarritan erabiltzen dute ingeniariek PCB fabrikazioan eta muntaian, hala ere, PCB diseinatzaile askok uste dute serigrafia kondaira ez dela zirkuitua bezain garrantzitsua, beraz, ez zitzaien axola kondairaren dimentsioa eta posizioa, Zertarako PCB diseinuko serigrafia. bat...\nZer da Rigid Flex PCB eta zergatik?\nTeknologia elektronikoaren garapenarekin, zirkuitu-plakak, osagai elektronikoen eramaileak gure bizitzekin banaezinak direnez, produktu elektronikoen eskakizun handiagoak eta dibertsifikazioa zirkuitu-plaken teknologiaren garapenaren eragile bihurtu da ...\nZer da inpedantzia PCB plakan?\nInpedantziari dagokionez, ingeniari askok arazo asko dituzte horrekin.Zirkuitu inprimatu batean inpedantzia kontrolatuaren balioa eragiten duten aldagai asko daudelako, ordea, zer da inpedantzia eta zer kontuan hartu behar dugu inpedantzia kontrolatzerakoan?...


Udalak haurren zaintza eta familia kontziliaziorako dirulaguntza berriak jarri ditu martxan - - Tolosaldeko ataria\nAmasa-Villabonako Udala 2020-07-22 18:40\nPasa den asteartean izan zen Amasa-Villabonako Tokliko Gobernu Batzordean aho batez onartu ziren "Covid-19ak zaintza eta kontziliazioaren eremuan eragindako egoerak arintzeko laguntza lerroa" izeneko dirulaguntza berria.\nDiru laguntza berri honen oinarriak kontsulta ditzakezue HEMEN.\nAurtengoan, Covid-19aren krisiaren eraginez ohiko udalekuak antolatzekjo aukerarik gabe geratu zen udala eta ukaezina da egoera horrek herriko hainbat haurren zaintzan eta familien kontziliazioan eragik kaltegarria sortu duela. Arazo honen aurrean udal gobernuak erreakzionatu egin zuen eta haurrak zaintzeko zaintzaileen kontratazioa laguntzeko dirulaguntza lerro berri bat prestatu eta onartzeko lanari ekin zion uztaila hasieran. Esan bezala, dagoeneko onartu dira laguntza hauen oinarriak eta udaleko alderdi politiko guztien babesa izan dute.\nOndorengoak dira dirulaguntza hauen ezaugarri nagusiak:\nLaguntza-lerro honen helburua, familietan lana eta haurren zaintza uztartu ahal izateko laguntza bat eskaintzea da.\nFamilia eta lana uztartzeko laguntza hauen bidez, seme-alabei (duten adinagatik), arreta emateko eta haiek zaintzeko pertsonen kontratazio gastuen zati bat konpentsatu nahi da. Honekin batera zaintza eremuko lanak kontratu bidez lotzea ahalbidetu nahi da, egoera prekarioetan eta kontraturik gabe lan egin ohi duten pertsonen egoera erregularizatuz, lan baldintzak hobetuz eta bide batez enplegua sustatuz.\nKontratazioa egiten duen familia-unitatearen errenta estandarizatua kontuan hartuta, ondorengo dirulaguntzak banatuko dira:\nKontratu gastuarengatik jasoko duen portzentaia\n0€ - 40.000€ra arteko sarrerak\n40.000€ - 60.000€ra arteko sarrerak\n60.000€ - 70.000€ra arteko sarrerak\nKontratatutako pertsonaren kontratu gastu bezala ulertuko dira haren soldata gordina eta onuradunari dagozkion gizarte segurantzari ordaindutako kotizazioak.\nLaguntza-eskabideak aurkezteko epea deialdi hau GAO argitaratu eta hurrengo egunetik abenduaren 15era bitartekoa izango da.\nEskaerak aurkezteko modua eta lekua\nEskaera egiteko bete beharrreko INPRIMAKIA DESKARGATZEKO hemen:\nInprimaki hori behar bezala bete ondoren, elektronikoki aurkeztu ahal izango dira udalaren erregistro elektronikoan, e-postaz zuretzat@villabona.eus helbidean edo aurrez aurre Udaletxeko Herritarren Arreta Zerbitzuan (behe solairua, Erreboteko plaza z/g).\nDirulaguntzak zuritzeko, egindako ordainketaren(en) ordaingaria(k) aurkeztu beharko dira eta eskatzailearen titularitatea egiaztatzen duen kontu korronteko ziurtagiria.\nDirulaguntzaren zuriketa 2021ko urtarrilaren 15a baino lehen gauzatu beharko da.\nDirulaguntza jasotzeko modua eta unea\nOnartutzat ematen diren dirulaguntzak, ordainketa bakarrean ordainduko dira, onuradunaren kontu korrontera transferentzia bat eginez, beti ere 2021ko urtarrilaren 15etik otsailaren 15era doan epearen barruan.


Soralucek 60 urte betetzen ditu fundatzaileen adorea eskertuz — TUlankide MONDRAGON\nEkitaldi berezia egin zuten atzoko egunez Soraluce kooperatiban. Andres Mazkarain presidenteak eta Rafa Idigoras zuzendari nagusiak gidatuta, bertan ari diren langileen eskertza eta txalo zaparrada jaso zuten fundatzaileek eta beraien emazte zein alargunek, lantegiaren kanpo aldean egin zen bilkuran. Ekitaldi sinbolikoa izan zen, xumea bezain hunkigarria!\nSortzaileek ere eskerrak eman nahi izan zizkieten 60 urte hauetan kooperatiba sendotzeko egindako lanagatik. Esker onez hartu zuten ongietorria, eta harrituta geratu ziren teknologia aurreratuan aitzindari den Soraluceren bilakaera ikusita. Keinu gisa, "Eskerrik asko" abestu zuten elkarrekin.\nSarrera kanpoaldean fundatzaileen izenekin dagoen plaka ondoan elkartu ziren ondoren, ibilbide honetan hildakoak gogora ekarriz. Instalazioetan ere bisita gidatua egin zuten eta eguna borobiltzeko, elkarrekin bazkaldu zuten.\nOspakizun ekitaldiek jarraituko dute eta maiatzaren 19, 20 eta 21ean ate irekien jardunaldiak egingo dituzte. Lehendabiziko egunetan Soraluceko hornitzaile, bezero eta kolaboratzaileekin eta 21ean “etxekoekin ospatuko dugu. Langileekin, beraien familiarekin, modu intimoan”.\nArgazki guztiak: SORALUCE 60 urte


Odol-husteak ez du etenik – Taxoareko Hitza\nOdol-husteak ez du etenik\n23 urria, 2016 23 urria, 2016 Taxoareko Hitza\nAtzeko lerroa Osasunaren buruhauste bihurtu da denboraldiaren lehen laurdenean. Betisen kontra agerian gelditu zen, berriro ere, gorritxoek atzean dezenteko zuloa dutela. Andaluziarrek ezer gutxi eginda bi gol sartu, eta hiru puntuak poltsikoratu zituzten Sadarren.\nOhiko izaera galduta dabil Osasuna. Atzetik aurrera eraikitako taldea izan da betidanik, baina sasoi honetan ezohiko ahuldadea ari da izaten zimenduetan. Datuak garbi mintzo dira: Nafarroako taldeak bataz beste bi gol jaso ditu partidako. Soilik Celtaren kontra izan zen bere atea hutsean uzteko gai. Gainontzeko lehia guztietan gutxienez gol bat jaso du. Odol-husten ari da etengabe, eta horrek lan oso nekeza bilakatzen du puntuak urratzea. Hauskortasuna neurketa guztietan ari da erakusten; etxekoetan ere bai. Sadarrek ohiko gotorleku izaerarik ez du izan orain arte. Etxean beti sendo aritzen den taldea da Osasuna, eta helburuak hein handi batean horri esker lortu izan ditu beti, baina sasoi honetan oraindik ez da kapaza izan Iruñean irabazteko. Hortaz, aldagai horiek guztiak kontuan hartzen badira, ez da harritzekoa gorritxoak ataka zailean izatea.\nHerenegun Betisen kontra jokatutako partidan, aipaturiko gabezia horiek guztiak azaleratu ziren berriz ere. Defentsan erraztasun handiegiak eman zituzten nafarrek, eta enegarren kolpea jaso zuten etxean. Lehenengo zatia lasaietik joan zen, bi taldeak apenas iritsi baitziren aurkariaren ate ingurura. Haatik, gorritxoen atzeko lerroaren oker bat profitatzea aski izan zuten Gustavo Poyetenek markagailuan aurretik jartzeko. Joaquin jokoz kanpo uzten saiatu zen Miguel Flaño, baina David Garcia gazteak ez zuen kapitainaren asmoa igarri. Horrela, Betiseko erdilariak baloia legezko posizioan hartu, eta baloia ederki loratu zuen Nauzet zalantzati baten gainetik. Golak hotz, garrik gabe utzi zituen gorritxoak. Soilik Roberto Torres, Sergio Leon eta Oriol Riera saiatu ziren jokoari gatza eta piperra jartzen. Bi aurrelariek gol aukera bana izan zuten, baina asmatu ez, eta partida 0-1ekoarekin joan zen atsedenera.\nBigarren zatiari, ordea, indarberrituta ekin zioten Enrique Martin Monrealen jokalariek. Atsedenetik itzuli eta bi minutura banakoa egin zuen Roberto Torresek, Alex Berenguerrek ezker hegalean egindako banakako jokaldi eder baten ostean. Gaztearen erdiraketak zutoina jo zuen, eta aldaratzea sareetara bidali zuen Arrekoak. Hurrengo jokaldia ia berdina izan zen; Berenguerren erdiraketa errematatzea falta izan zen soilik. Gorriak kementsu zelairatu ziren bigarren zatian, eta horrek esperantza piztu zuen ohi baino isilago egon ziren harmailetan. Alabaina, minutuen joanean taldeak behera egin zuen, bai fisikoki, eta baita kontzentrazio aldetik. Gorritxoen bertsio bigunena itzuli zen berriro ere, eta Betisek ez zuen barkatu: hainbat gol aukera garbi eduki ostean, 90. minutuan Petrosek garaipenaren gola egin zuen faltaz. Ipuruan irabazi ostean, ostiralean errealitatera itzuli zen Osasuna.\nPrevious postBigarren garaipena eskuratzeko, hamaikako berbera\nNext postEtxean ezin bada, kanpoan beharko


35 film egongo dira Irudienean - Irudienea Topagunea\nEuskaltzaleen Topagunea - 14/11/05\nDurangoko Azokako ikus-entzunezkoen plaza, Irudienea, laugarren urtez egongo da zabalik. Aurten ere, Zugaza zineman egongo da Irudienea, eta Durangoko Azoka bezala, abenduaren 5etik 8ra izango da.\nGainera, hainbat tailer eta hitzaldi izango dira Irudienean, ikastetxeetako ikasleentzako bikoizketa tailerrak esate baterako. Kameratoia Ikus-entzunezkoen Rallya ere bertan izango da; 18 eta 35 urte bitarteko gazteentzako lehiaketa da Kameratoia, eta parte hartzaileek 48 ordu izango dituzte film laburra sortu eta aurkezteko. Lehen aldiz, euskaltzaleen elkarteen izenean parte hartzen duten gazte taldeentzako sari berezia egongo da (500€ elkartearen egitasmo baterako). Kameratoian parte hartzeko, azaroaren 28a baino lehen eman behar da izena.\nDatozen asteetan emango dizuegu egitarau osoaren berri. Zinemara etorri nahi?


Free chat Palhoça. Ausazko arrotz doan txateatu berehala Palhoça tik.\nFree chat Palhoça\nOngi etorri Chatroulette PalhoçaEdozein lekutan, munduko pertsona aleatory bat konektatzeko. Chatroulette Palhoça dezakezu honako aukeren artean aukeratu:- Guztiak pertsona mota Palhoça doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nPalhoça hirien zerrenda:


Abentura bila — Gaztezulo\nAbentura bila https://www.gaztezulo.eus/albisteak/abentura-bila https://www.gaztezulo.eus/albisteak/abentura-bila/@@download/image/57p30-1_1366323322.jpg\n"Euskal bidaiarien memoria" liburua argitaratu du Elea argitaletxeak. Angel Martinez Salazar gasteiztarrak idatzitako liburu horretan, euskal bidaiarien berri eman zaigu: funtzionarioak, piratak, soldaduak, geografoak, biologoak\nhistorian barrena, era guztietako abenturazaleak abiatu dira Euskal Herritik abenturaren ozeanora.\nhainbat faktore daude txango edo bidaia baten atzean. Bidaia gogokoena, amesten dena omen da\nbaina ikusitako bazterrez bapo gozatzeko, hobe begiak zabal-zabalik izatea\nBidaiaria beti ari da bihar, etzi, edo etorkizuneko bidaia prestatzen. Hara bestela, Richard Branson, Virgin multinazionalaren jabearen adibidea: Branson hasia da prestatzen, 2007 urtean, espaziora egin behar duen bidaia. Bransonen aurreikuspenen arabera, 170.000 euro inguru ordaindu beharko dira SpaceShipOne espazio-ontzian bizpahiru ordukotako bidaia egiteko. Nik, nire aldetik, izarren artean nabigatzeko apur bat "itxarotea" deliberatu dut: ea bidaia-txartela pixka bat merketzen duten\nZer dira, bada, mendizaleak?\nAbenturazaleak edonon topa daitezke, eta euskaldunak ere ez gara inoiz etxean geratzekoak izan. Esaterako, maiatzaren 14an, hogeita bost urte bete ziren Martin Zabaleta mendizalea Everestera igo zenetik, eta "Egin dugu!" oihukatu zuenetik. Oso urrun egon arren, Zabaletaren poz deiadarra Euskal Herriraino iritsi ziren.\nJoan den uztailean, Martin Zabaletaren balentriatik mende laurdena igaro\nondoren, Edurne Pasaban mendizale tolosarra. zortzimilako tontor gehien igo dituen emakumezkoa bihurtu zen, Wan-da Rutkiewick-ekin batera. Halaber, hor dago Josune Bereziartu armiarmaren kasua: horma gogorrenen bila, Bereziartu etengabe dabil harat honat, munduan barrena\nBidaian, bikotea topatu\nBaina kirolariez gain, badira gure artean beste makina bat abenturazale. 1999an, bizikleta gainean, Istanbul aldera abiatu zen Eneko Etxebarrieta gasteiztarra. Turkiako hiriburura iritsi orduko, munduari bira ematea erabaki zuen, eta lau urteko txangoaren ondoren, Gasteizko habira itzuli zen. Eneko ez zen bakarrik itzuli, ordea: Brasilen ezaguturiko Miyuki neska-lagunarekin baizik. Zortzi urtetan, munduari bira ematekotan dira orain Eneko eta Miyuki: bidaia tandemean egingo dute, "Milurtekoaren helburuak" egitasmoaren barruan.\nBidaiak eta bazterrak ezagutzeko grina ez da atzo goizekoa, oso aspaldikoa baizik. Dena den, garai bateko euskal bidaiarien errepasoa eginez gero, berehala konturatuko gara, ia guztiak gizonezkoak izan zirela. Zergatiak, azalpen erraza du: duela hamarkada batzuk arte, kanpora bidaiaren bat egiteko, senarraren edo aitaren baimena behar izaten zuten emakumezkoek... hortik kontuak atera!\nHala ere, gure historian, izan da gizonezkoen morrontzari aurre egin dion emakume ausartik: Erausoko Katalina, "lekaime-alferiz" donostiarra, adibidez. Gizonezkoz mozorrotuta, makina bat abentura bizi zituen Erausoko Katalinak (erreportaje luzea merezi du bere bizitzak, eta hurrengo batean eskainiko dizuegu). Seguru asko, horrelako kasu gehiago izan dira, baina ia ez dago testigantzarik.\nXVIII. mendean jaiotako Juan Francisco Agirre marinel nafarrak, ibilbide esanguratsua egin zuen denbora gutxian. Espainiako Armadako ofiziala zela, Ipar Afrikako kostaldean eta Mediterraneoan azterketa zientifikoak egin zituen.\nAgirre ontzi-tenientea zen, eta 1781ean komisario izendatu zuten, Portugalek eta Espainiak Hegoamerikan zituzten lurrak zehaztu zitzan. Montevideoko anaiaren etxean egon ondoren, Buenos Airesera joan zen Agirre. Hain zuzen, zehaztasun handiz deskribatu zuen hango bizitza: negozioak, hirigintza, ohiturak, politika\nAfrikatik ekarritako esklabuen berri ere eman zuen.\nParaguay iparraldeko mugetan, zenbait espedizioren buru izan zen, topografian lan eginez. Erreleboa eskatu eta A Coruñara bidali ostean, 1789an zenbait lekutako artilleria eta munizio fabriken zuzendari izendatu zuten. Kantabriako Orejo herrian hil zen, 1811n.\nXVIII. mendean, Ipar Ozeano Barea, munduko azken muturra zen Europako itsasontzientzat. Garai hartan, huraxe zen lehorretik itsasoz egin zitekeen ibildiderik luzeena. Mende amaieran, Espainiak eta Ingalaterrak, akordio diplomatikoa adostu zuten ipar-mendebaldeko eta ipar-ekialdeko itsas bazterrak nork eskuratuko lehia baretzearren. Testuinguru horretan, George Vancouver eta Juan Francisco de la Bodega euskalduna, ipar-mendebaldeko kostaldea esploratzen aritu ziren (1792-94). Juan Francisco, somorrostroar (Bizkaia) baten semea zen, eta Liman eman zuen gaztaroa.\nXVIII. mende erditik aurrera, Alaska eta Kanadara egindako esplorazioetan erreferentea izan zen Juan Francisco de la Bodega. Kanadako Nutkako indiarren inguruan, zera idatzi zuen: Hotz egiten duenean orein, otso edo bestelakoren baten larruz estaltzen dute soina; baina gehienetan ez dute arroparik, eta haragiak airean ibiltzen dira. (\n) Adats luzea dute guztiek (\n) Aurpegia, bizkarra eta bularra pintatzen dituzte, eta besoak pikatuak dakartzate, irudiak osatuz (\n). Ehizatik bizi dira, baita arrantzatik eta basa-fruituak jasotzetik ere. Etnografia eta geografia mailan lan handia egin ondoren, Espainiako ejerzitoan kapitain izendatu zuten.\nJean Lafite 1780 edo 1781ean jaio zen, Baionan. XVIII. mende amaieran, anaia Pierrerekin eta sendiarekin batera, Haitira abiatu zen, fortuna bila. Dena den, esklaboen iraultza zela eta, New Orleanserako bidea hartu zuten. Azkenean hegoaldean geratu ziren, Barataria irlan.\nLafite anaiek barrakoiak eta etxeak eraiki zituzten, esklabo trafikoan aritzeko. Horrez gain, kafe-plantazioak eta prostituzio etxeak zuzendu omen zituzten. Leku hartan urteak egin ondoren, Jean Lafitek gogotik aberastu zen.\nAnaia lapurtarrak abenturazale sonatuak izan ziren. Luisianan, kontrabandoan eta esklabo salerosketan aritu zirenez, harreman ona izan zuten kotoi-plantazioen jabeekin. Hala, Mississippiren kontrola eskuratu asmoz, britainiarrek bi anaia lapurtarrengana jo zuten laguntza eske. Jeanek uko egin zion eskaerari, eta hiriaren defentsan jardun zuen, heroi bihurtuz.\nHala ere, gerora, Espainiako maiestate katolikoaren zelatari bihurtu ziren, eta hartu-emanak izan zituzten yucatandar lur-jabe eta merkatariekin.1952an New Orleansen argitaratutako Jean Lafite, Gentleman River liburuan, gauza bitxi bat kontatzen du Stanley C. Arthur idazleak. Stanley C. Arthur-ek dioenez, Jean Lafitek Manifestu Komunistaren berri eman zion Abraham Lincolni, artean, Lincoln Illinoiseko senatari zela. Jean Lafite pirata zital, ausart eta seduktorea 1854an hil zen Illinoisen. Hamaika teoria daude bere heriotzari buruz.\nGure Forrest Gump\nOso aspaldira jo gabe, euskal bidaiari harrigarrien istorioak topa daitezke. Horietako bat da Guillermo Larregi, beti eskorga batekin ibiltze zenez, eskorgadun euskalduna goitizena irabazi zuen nafarra. Larregi 1885ean jaio zen Iruñean, eta 1964an hil zen, Argentinan. Berrogeita hamar urteak betetzear zela, batetik bestera oinez joatea deliberatu zuen Larregik. Ekipaia garraiatzeko eskorga hartu zuen, eta Pantxo eta Secretario txakurrak izan zituen bidaide. 1949an Iguazura iritsi zen, eta han eman zituen bere azken egunak, turisten gidari.\nPanda hartzaren aitapontekoa\nJean Pierre Armand David 1926an jaio zen Ezpeletan. 1862an, apaiztu orduko, Pekinera bidali zuten, eta zoologia lanak egiten hasi zen. Hala, Mongoliako eta Txinako hainbat espezieren berri eman zuen Jean Pierrek. Bere aurkikuntzek, oihartzun handia izan zuten mundu osoko zientzialarien artean.\nEzpeletarrak, garai hartan erabat arrotza zen animalia bat ezagutarazi zuen: panda hartz zuri-beltza. Jean Pierren ekarpenak oso estimatuak izan izan ziren, eta 1872an, Frantziako Zientzien Akademiako kide izendatu zuten. Hain zuzen, Antoine Abbadia irlandar-euskaldunaren lekua hartu zuen akademian. 1900 urtean zendu zen.\nRamon Mari Belaustegigoitia Laudion jaio zen, 1891n. Gaztetan Athleticen jokatu zuen, eta gerora, nekazaritza gaietan aditua bihurtu zen. Ozeanoa zeharkatuta, Mexikora joan zen Belaustegigoitia. Bolada batez, Mexiko eta AEBetan barrena ibili zen, hamaika gairen inguruan idatziz: politikatik hasi, nekazaritzatik jarraitu, eta erlijiora heldu arte.\nNikaraguan, Sandinok gidatutako borroka gertutik ezagutzeko aukera izan zuen. 1933ko otsailean, ederki kostata, sandinisten kanpamendura iritsi zen, eta bandera gorri-beltza gidatzen zuen Augusto Cesar Sandino liderra elkarrizketatu zuen. Sandinori, hasieran, zaila gertatu zaitzaion abizen luzeko euskaldunaren deitura ahoskatzea: Be-la-us-te-gi-goi-tia!Bi astetan, egunero, Sandinorekin jarduteko beta izan zuen laudiotarrak. Garaiera txikiko gizon handi haren hausnarketek, bereziki hunkitu zuten Belaustegigoitia.\nHandik gutxira, Anastasio Somoza diktadorearen morroiek tiroz erail zuten gizon libreen generala. Belaustegigoitiak idatzitako Con Sandino en Nicaragua: La hora de la Paz liburuan, sandinisten gidariaren nondik norakoak irakur daitezke.


"Lan duina, bizi duina" ekimen ibiltariak bigarren eguna bete du gaur. Iruñean aurkeztu genuen atzo, eta gaur Lekunberri, Leitza eta Beteleu bisitatu ditu prekarietatearen aurkako dinamikak. Hain zuzen ere, industriaguneetan izan gara, lan eta bizi duinak izateko eskubidea lantokietan aldarrikatzeko.\nIruñean atzo iragarri bezala, ekimen ibiltaria Nafarroan ibiliko da urriaren 26a arte. Altsasura abiatuko gara bihar, urriak 18, eta delegatuen batzarra eta ekintza sindikaleko tailerra egingo ditugu goizean, 10:30ean, Gure Etxean. Arratsaldean, 18:00etan, Infogunea egokituko dugu Altsasuko Foruen plazan, eta prekarietatearen aurkako eskola egingo dugu bertan, gazte mugimenduarekin batera.


Leioako Udala - Bi atxilotu Sabino Arana kaleko etxebizitza batean lapurtzen saiatzeagatik\n2022-06-20 Bi atxilotu Sabino Arana kaleko etxebizitza batean lapurtzen saiatzeagatik\nLeioako udaltzainek Sabino Arana kaleko etxebizitza batera legez kanpo sartzen saiatzen ari ziren bi pertsona atxilotu zituzten joan den ostiral arratsaldean, herritarren laguntzari esker. Pertsona hauek ondarearen aurkako delituetan aurrekari ugari zituzten.\nOstiraleko 20:30ak baino pixka bat lehenago, auzokide batek Udaltzaingoari jakinarazi zion bi pertsona susmagarri zeudela Sabino Arana kaleko zenbait ataritan. Berehala bertaratu ziren agenteak, eta bi gizon atari baten barruan harrapatu zituzten, sarraila bat manipulatzen, etxebizitzetako batera sartzen saiatzeko.\nHauetariko bat, udaltzainak ikusita, ihes egiten saiatu zen; besteak, berriz, aurre egin zion, indarra erabiliz, agente bati eraso eginez eta lesioak eragin zizkion. Azkenean, biak atxilotu eta Udaltzaingoaren bulegora eraman zituzten. Han egiaztatu zutenez, gizonak Arrigorriagakoak eta Bilbokoak ziren, etxebizitzetan lapurreta-aurrekari ugari zituzten, eta, gainera, horietako batek Bilboko Epaitegiaren errekisitoria bat zuen ebazteke antzeko gertakariengatik.


Ingurumen-diskriminazioa - Proyecto INMA\nIngurugiro sozialaren eta naturalaren kalitateak baldintzatzen du biztanleen bizi-kalitatea. Ingurunearen arabera, gizarteek jarduera diskriminatzaileak garatu dituzte. Horren arrazoietako bat kontzientzia falta da; hau da, ingurumenaren degradazioak baliabide naturalei ez ezik giza bizitzari ere erasan egiten diola ez kontuan hartzea. Lotura hori nabariagoa bihurtzen da ingurumenaren degradazioak osasunari eta bizi-kalitateari arazo larriak ekartzen dizkienean.\nIngurumen-diskriminazioaren auziari aurre egiteko, ezer baino lehen jabetu egin behar da arazoaz. Kontuan hartu behar da zein eratan garatzen ditugun merkataritza, lan publikoak eta legeak, baita zenbait giza talderen ingurumenari nola edo hala erasaten dioten jardueren kontrola eta ebaluazioa ere. Eremu horietan, gizarteak aktiboki hartu behar du parte erabakiak hartzen.\nIngurumen-diskriminazioa handiagoa da gizarteko sektore pobre, ahul eta baztertuetan. Horregatik, gizarteek sentiberatasun berezia garatu behar dute talde hauen ingurumenaren egoeraren aurrean.\nPobretasuna eta ingurumenaren diskriminazioa elkarri eskua emanda doaz, beste hainbat arrazismo eta diskriminazio motarekin batera. Gure hiri handietako auzo pobreek sarri sufritu behar izaten dituzte euren inguruan industria kutsatzaileen gehiegizko karga, arauz kanpoko zabortegiak, garbitu gabeko hondakin-urak eta abar, eta, bestalde, nekez izaten dituzte kulturaren, osasun-zainketaren edo lanaren munduetara iristeko aukerak.\nEgoera honek eragin zuzena du eremu horietan bizi diren ume eta nerabeetan: hauek aukera gutxiago dute pertsona osasuntsu bezala garatzeko. Pertsona hauen artean ugariagoak dira intoxikazioak, gaixotasun infekzioso eta sexu-bidezkoak, drogazaletasuna, arazo psikiatrikoak edo portaerakoak, laneko nahiz etxeko istripuak.\nEmakumeak, umeak, minusbaliatuak eta ingurumen-errefuxiatuak (ingurumenaren gainbehera dela-eta bere etxea utzi behar izan duen jendea) ere talde bereziki ahulak dira. Hainbat komunitate txikik (indiarrek eta ijitoek, adibidez) ingurumen-diskriminazio gogorra jasaten dute; izan ere, askotan, hauek, kulturalki iraun ahal izateko, baliabide naturalen mende egon ohi dira. Beste sektore ahul batzuen antzera, komunitate hauek ez daukate, ez baliabiderik, ez erabakiak hartzeko guneetara iristeko modurik, ingurumenari kalte egitea galarazteko.\nIngurumen-diskriminazioa identifikatzeko era bat ingurumen-inpaktuaren ikerketak egitea da. Ikerketaren bitartez, jarduera proposatuak inguruan zer eragin izan dezakeen aurreikusten da. Baina ez da nahikoa proiektu jakin batek ingurumenean zer inpaktu egiten duen aztertzea; gizakiaren gainean zer inpaktu duen ere kontuan hartu behar da. Bestalde, ez zaio erreparatu behar jardueraren barneko edo berehalako inpaktuari bakarrik, baizik eta kontuan hartu behar da, era berean, nola erasaten dion gizarteari osotasunean; nola, produktuen bizitzaren zikloari, erabilera-etapan nahiz hondakin-etapan, produktuok etorkizunean herrietako jendearengan eragina izan aurretik. Ikerketa hauek hainbat proiektu berriro formulatzen lagun dezakete, hartara, ingurumenarentzat hain diskriminatzaile eta kaltegarri izan ez daitezen.\nGainera, gobernu nazional eta lokalek, ingurumena babesteko, legeak sustatu eta atera behar dituzte, jende ahulenaren giza eskubideak bermaturik egon daitezen.\nEspainiako Konstituzioak 45 artikuluan ezartzen du zer eskubide duen hiritarrak ingurumena dela-eta: “Garapen pertsonalaren alde, guztiek dute ingurumen egoki bat izateko eskubidea, baita ingurumen hori zaintzeko obligazioa ere; aginte publikoak arduratuko dira baliabide natural guztiak zentzuz erabiltzeaz, bizi-kalitatea zaindu eta hobetzeko eta ingurumena berreskuratzeko, betiere gizartetik nahitaez jaso beharrekoa den elkartasuna baliatuz…”.\nLegea betetzen ez denean, hiritarrek euren esku dute gobernua zirikatzea, legeak bete daitezen, edo, bestela, eurek jar ditzakete martxan ekimen pribatuak.


Fruta dibertigarria - Edikeus\nby Edikeus | Aisialdia, Elikadura | 0 comments\nFruta urte osoan zehar jatea gomendagarria bada ere, udan bere momentu hoberenean aurkitu dezakegu, aukera gehiago daukagu; sandia, meloia, gereziak, marrubiak, muxika, albertxiko, nektarina, madariak, aranak… eta tenperatura altuak fruta freskoa hartzera gonbidatzen gaitu, hidratazio iturri oso ona izanik. Horretaz gain eta beste artikulu batean azaldu genizun bezala, frutak bitaminak, mineralak, zuntza ematen digute.\nHala ere, ume batzuei kostatu egiten zaie fruta hartzea eta horregatik gaur errezeta erraza, dibertigarriak eta sortzaileen bilduma bat ekartzen dizugu. Alde batetik momentu dibertigarri bat pasatu dezakezu etxeko txikiekin merienda prestatzen eta errazago egingo zaie fruta hartzea:\nZer iruditzen zaizu errezeta freskagarri hau? behar duzun bakarra, gustuko fruta aukeratu, purea egin, azukre pixka bat bota nahi izanez gero eta limoi zuku pixka bat kolorea mantentzeko, molde batzuetan ipini eta hozkailura!\nBatzuetan umeak zerbait probatzeko konbentzitzeko aurkezpen modua aldatu egin behar dugu, imajinazio pixka batekin oso plater dibertigarriak sortu ditzakegu, hori bai, gerta daiteke pena ematea jaten, hain polita dira batzuk!!!\nPostre goxo baten bila bazaude txokolate pixka bat gehitu ahal diozu frutari zer deritzozu kiwi piruleta hauek? koberturarako txokolate pixka batekin bildu eta ezin izango dute ezetz esan.\nUmeen jaietan, urtebetetzeetan esate baterako, goxokiaz gain zergatik ez ipini fruta aurkezpen koloretsuekin, piruletak, brotxetak, mazedoniak.. ez al dira zoragarriak?\nGure Pinterest-en ideia batzuk gode ditugu zuretzat:


Motxila 21 taldearen kontzertua bihar Munoan | El Diario Vasco\nZarautzMotxila 21 taldearen kontzertua bihar Munoan\nMotxila 21 taldearen kontzertua bihar Munoan\nAurkezpena. Musika Eskolan Leunda, Letamendia eta Lertxundik egin zuten. / ARGAZKIAK AMAXKAR\nImanol Urbieta Musika Eskolako ikasleekin batera arituko dira | Down sindromea duten zenbait gaztek osatutako taldearen saioa arratsaldeko zazpietan hasiko da eta doan izango da\nJUAN MARI ZUBIAURRE ZARAUTZ. Viernes, 12 abril 2019, 08:31\nZarauzko Dibertsitate Funtzionalaren Mahaiaren 'Ohikoa da' kanpainaren barruan antolatu dute emanaldi bat bihar arratsalderako Munoako karpan. Bertan izango dira Motxila 21 eta Imanol Urbieta Musika Eskolako ikasleak. Down sindromea duten zenbait gaztek osatutako taldea da Motxila 21 eta denen saioa arratsaldeko 19:00etan hasiko da eta doan izango da.\nZarauzko Dibertsitate Funtzionalaren Mahaiak iaz jarri zuen martxan Ohikoa da kanpaina, Zarautzen dibertsitate funtzionala duten pertsonen inklusioa lantzeko asmoarekin. Miren Letamendia Osasun eta Hirugarren Adineko zinegotziak gogoratu zuen aurkezpenean bere helburua «Zarautzen dibertsitate funtzionala duten pertsonen inklusioa lantzea dela. Horretarako, beharrezkoa ikusten dugu dibertsitate funtzionala komunitate esparru guztietan zeharka lantzea, hala nola, aisialdian, kulturan, kirolean eta osasunean. Benetako inklusioa lortu nahi dugu».\nOhikoa da kanpainaren barruan antolatutako lehen egitasmoak kirola izan zuen ardatz. Bideo bat argitaratu zuten, non dibertsitate funtzionala duten herriko bi gazte agertzen ziren Frontoi Txikin palan jokatzen. Orain bigarren egitasmoa aurkeztu dute, musikaren arloan mugituko dena, Motxila 21 taldeko kideen biharko kontzertua. Emanaldia arratsaldeko 19:00etan hasiko da Munoako karpan. Oholtza gainera lehendabizi Imanol Urbieta Musika Eskolako ikasleak igoko dira eta parte hartze berezia izango dute dibertsitate funtzionala duten haurrek. Marina Lertxundi Musika Eskolako zuzendariaren esanetan, «ikasleak oso pozik zeuden proposamena egin genien unetik telonero izatea azaldu beharra izan bagenien ere. Musikaren bitartez arlo asko jorratu daitezke eta biharkoa beste bat izango da, saio oso polita izan daiteke eta herritarrak gonbidatzen ditugu bertaratzera». Ikasleen saioa amaitzen denean etorriko da Motxika 21 taldearen emanaldia.\nMusika Eskolaren asmoa hasiera-hasieratik guztiek musikaz gozatu ahal izatea izan da eta Motxila 21 proiektuaren helburua ere hori izan da. «Guztiok izan behar dugu musikaz eta musikarekin gozatzeko aukera, eta guztiok esaten dugunean, benetan guztiok izan behar dugu, zailtasun desberdinak dituzten pertsonak barne», adierazi zuen Marinak.\nDuela 15 urte inguru sortu zuten Motxila 21 proiektua, «musikaz gozatzeko eta zailtasunei aurre egiteko helburuarekin», Amaia Leunda Gizarte Zerbitzuetako teknikariak gogoratu zuen bezala. Down sindromea duten zenbait gaztek eta hainbat boluntariok osatutako taldea da, «musikaz gozatu nahi izatea da guztiek amankomunean dutena, eta rock zale sutsuak dira guztiak». Leundaren ustez, «inklusioa eta harremanen garrantzia lantzen dituzte musikaren bidez». Emanaldi ikusgarria izango da benetan eta sarrerarik gabe, beraz animatu eta azaldu Munoako karpara.\nKorrikan Udalak aitortza egingo die euskarara hurbildu diren kanpotik etorritako bizilagunei Korrikak jendetza bildu zuen Zarautzen


Kirol ikastaroetan izen emateko\nAllurralde Kiroletako Udal Patronatuak antolatutako kirol ikastarak.\n1.- Igeriketa ikastaroak:\nHiruhileko ikastaro bakoitzaren aurreko hilabeteetan, hau da: irailean, abenduan eta martxoan.\nMaiatzean udako ikastaroetan izen-emateko epea irekitzen da.\n2.- Beste ikastaroak:\nMaiatzaren bukaeran eta ekainaren hasieran, ikasturtean zehar matrikulatutako ikasleak hurrengorako matrikulatu ahal izango dira.\nHutsik gera daitezkeen lekuak betetzeko epea irailean irekitzen da berriz.\nAllurralde pasaealekua z/g 20140 Andoain\n7:00 - 22:00 (Lar./Sáb. 9:00 - 20:00 / Ignd./Dom. 9:00 - 13:15)\nTf.: 943 300 147\n1609 - Kirol ikastaroak: 3 egun astean\n- Ikastaro guztiak 9 hilabeteko iraupena izango dute.\n- Ondorengo tasak kastaroaren hilabete bakoitzari dagozkie eta hiruhileko maiztasunarekin kobratuko dira.\n- Kiroldegiko abonatuei dagozkie ondorengo tasak. Abonatu ez direnek bikoitza ordinadu beharko dute.\nAerobika, Fitnessa, Soinketa 21,00 €\nAquagyma 30,50 €\nKonbinatuak aerobik 28,50 €\n1610 - Kirol ikastaroak: 2 egun astean\n- Ikastaro guztiak 9 hilabeteko iraupena izango dute, honakoek izan ezik:\nIgeriketa 3-4 urte eta Igeriketa 5-6 urte, zeina 3 edo 9 hilabetekoa izan litekeen.\nHelduen igeriketa eta 5. mailako igeriketa, zeina 3 hilabetekoa izango den.\nEmakume korrikalari programa, zeina 3 hilabeteoa izango den.\nAzkenik, banakako entrenamenduek hilabeteko iraupena izango dute.\n- Kiroldegiko abonatuei dagozkie ondorengo tasak. Abonatu ez direnek bikoitza ordinadu beharko dute, Emakumen korrikalari programako kideek izan ezin zeinak behean jasotzen den prezioa ordainduko duten.\nAerobika, Fitnessa, Soinketa 15,50 €\nGazte jarduerak 15,50 €\nKombata 20,00 €\nSpininga, Pumpa, Balancea, Funky 28,50 €\nAquayma 21,00 €\nYoga 21,00 €\nKonbinatuak Aerobika 20,00 €\nKonbinatuak Pumpa 28,50 €\nKonbinatuak Combat 23,50 €\nIgeriketa 3-4 urte (3 edo 9 hilabeteko iraupena) 37,00 €\nIgeriketa 5-6 urte (3 edo 9 hilabeteko iraupena) 28,50 €\nIgeriketa +6 urte 24,00 €\nIgeriketa helduak 24,00 €\nIgeriketa helduak: 5 maila (hilabeteko iraupena) 22,50 €\nEmakume korrikalari programa, bazkideak (3 hilabeteko iraupena) 10,50 €\nEmakume korrikalari programa ez bazkideak (3 hilabeteko iraupena) 16,00 €\n1611 - Kirol ikastaroak: egun 1 astean\nIgeriketa 3-4 urte eta Igeriketa 5-6 urte: 3 edo 9 hilabete.\nHaur txikien igeriketa: 3 hilabete.\nHelduen igeriketa eta K-strech: 3 hilabete.\nEmakume korrikalari programa: 3 hilabete.\nAerobika, Fitnessa, Soinketa 8,50 €\nKombata 10,50 €\nSpininga, Pumpa, Balancea, Funky 15,00 €\nAquayma 11,00 €\nYoga 11,00 €\nK-strech (3 hilabeteko iraupena) 31,50 €\n- Ikastaroetakoek saio bakoitzeko 2,05 €\n- Saio bakoitza 4,25 €\nIgeriketa haur txikiak 21,00 €\nIgeriketa 3-4 urte (3 edo 9 hilabeteko iraupena) 20,00 €\nIgeriketa 5-6 urte (3 edo 9 hilabeteko iraupena) 15,00 €\nIgeriketa haurrak +6 urte 12,50 €\nIgeriketa helduak 12,50 €\nIgeriketa saio partikularrak 21,00 €\nEmakume korrikalari programa bazkideak (3 hilabeteko iraupena) 6,30 €\nEmakume korrikalari programa,ez bazkideak (3 hilabeteko iraupena) 8,30 €\n1612 - Udako kanpaina: hilabeteko ikastaroak\n- Laufit, Spining, Funky, Balance, Pump (astean 2 egun) 37,00 €\n- Aquayma (astean 2 egun) 26,00 €\n- Aquayima (astean 3 egun) 37,00 €\n- Yoga (astean 2 egun) 26,00 €\n- Konbinatuak Aerobika (astean 2 egun) 26,00 €\n- Konbinatuak Spininga, Pumpa, Combata (astean 2 egun) 37,00 €\n- Tenisa, Eskalada, Patinak eta besteak.(egunero) 26,00 €\n- Goizean Kirolean Abentura Junior (egunero) 78,50 €\n- Haur txikiak (astean 2 egun) 21,00 €\n- Igeriketa 3-4 urte (egunero) 42,50 €\n- Igeriketa 5-6 urte (egunero) 31,50 €\n- Igeriketa +6 urte (egunero) 26,00 €\n- Igeriketa helduak (egunero) 26,00 €\nTenisa, Eskalada, Patinak eta besteak. (egunero) 16,00 €\nKirol zerbitzuen araudi nagusia\nAllurralde Kiroletako Udal Patronatua - 943 300 147 edo allurralde@andoain.eus\nFitxategiaren izena: Allurralde Kiroldegiko erabiltzaileak edo Allurralde Kirol Patronatuko abonatuak\nDBEB kodea: M01\nFitxategiaren xedea: Kirol Patronatuaren instalazioen erabiltzaileen datu pertsonalak biltzen dituen fitxategia


Hasiera-data: 2019(e)ko urriaren 8a\nAmaiera-data: 2019(e)ko azaroaren 5a\nMatrikula-epearen bukaera: 2019(e)ko urriaren 1a\nAdin txikikoen kasuan, Interneten aroan jaio dira eta konektatuta dauden gailuak modu intuitiboan eta erraz erabiltzen ohi dituzte. Edonola ere, sarean suertatzen diren egoera arriskutsuen aurrean erantzuteko heldutasun eta irizpide falta dute.\nIkastaroa online izango da, nagusiki. Aurrez aurreko saio bakarra izango du ikastaroaren hasiera-egunean: urriaren 8an (17:30-19:30), UEUren Ikastetxe Nagusian (Otaola hiribidea, 1. Eibar).\nFilosofia eta Hezkuntza Zientzietan doktorea, Psikodidaktikan masterra eta Haur Hezkuntzan graduatua, Euskal Herriko Unibertsitatean (UPV/EHUn). Tesiaren izenburua: Adin txikikoen Interneten erabilera-ohiturei eta arriskuei buruzko kasu azterketa bat. Pertzepziotik kontzientzia piztera.\nEgun, UPV/EHUko Hezkuntza eta Kirol Fakultateko irakasle atxikia, Didaktika eta Eskola Antolakuntza sailean. Informazio eta Komunikazio Teknologiak ikasgaia ematen ohi du eta IKTak eta Konpetentzia Digitalak Hezkuntzan, Etengabeko Formakuntzan eta Hizkuntzen Irakaskuntzan eta Humanitate Digitalak: aukera berriak ikertzen on-line graduondokoan parte hartzen du. Udako Euskal Unibertsitateko (UEUko) kide eta Pedagogia sailburu. IkHezi ikertaldeko kide. Bere lan-ildo nagusiak teknologia hezigarria, segurtasuna, Ikaskuntza-Zerbitzua eta generoa dira.\nNorberaren gaitasun digitala indartzea, ikasketa-prozesu esanguratsua eta ezagutzaren eraikuntza talde-lanaren, elkarreraginaren eta komunikazioaren bitartez bideratuz.\nAurrez aurreko saioa: aurkezpena\nIkasgela birtualaren egitura eta ikastaroaren plangintza.\nAurrezagutzak eta gogoeta.\nTeknologiaren garapen azkarra.\nAdin txikikoen errealitate digitala: zer, noiz, nola eta zertarako.\nSare sozialak, youtuberrak eta online jolasak.\nInterneteko arriskuak: ziberbullying-a, sexting-a, grooming-a, eduki ezegokiak eta gehiegizko erabilera.\nNortasun digitala: zer den, nola osatzen den eta eragina.\nGaitasun digitala eta segurtasuna eskolan.\nErabilera segururako estrategiak garatzeko gidalerroak eta baliabideen bilduma.\n8 eta 14 urte bitarteko umeen irakasle, tutore eta gurasoei.\nEuskal Autonomia Erkidegoko unibertsitateaz kanpoko irakasleentzako prestakuntza-ikastaroak homologatzeko eskaera bideratuta, erantzunaren zain.\nIKT, Internet, arriskuak, nortasun digitala, lanak, UEU, ikastaroak, Eibar


Zestoako EH Bilduk ezohiko osoko bilkura deialdia egitea eskatu du | danbolin\nZestoako EH Bilduk ezohiko osoko bilkura deialdia egitea eskatu du\nGara egunkariak Josetxo Mendizabal Zestoako Alkatearen inguruan zabaldutako informazioaren harira Zestoako EH Bilduk ezohiko osoko bilkura deialdia egitea eskatu du. Prentsara ohar hau zabaldu du Zestoako EH Bilduk:\nEH Bildu Zestoa:\nZestoako alkate den Jose Mendizabalen inguruan prentsak (Gara egunkariak, zehatz esateko) dakarren eta guk geuk egiaztatzeko (dokumentua publikoa izanik eskuartean dugulako) aukera izan dugun informazioa dela-eta, Zestoako EH Bilduk ezohiko osoko bilkura deialdia egitea eskatu du, alkateak informazioaren gainean eman beharreko azalpenak eman ditzan. Ezohiko osoko bilkura ahalik eta azkarren deitu dezala eskatu dugu, bertan egiten diren baieztapenak benetan larriak iruditzen zaizkigulako.\nProzedura kontuak medio eta herritarrei zor zaien errespetuagatik, alkateak eman beharreko azalpenak ezohiko osoko bilkuran eman behar dituela iruditzen zaigu. Baina berari ez ezik, alderdiari ere berehalako neurriak hartzeko eskatzen diogu, Ogasun publikoari tamaina horretako iruzurra egin dion pertsona batek erakunde publiko bateko buru eta ordezkari ezin duela izan uste baitugu. Era berean, Ogasun publikoari iruzur egin izana nahikoa arrazoi iruditzen zaigu alkateak bere dimisioa aurkez dezan.\nZestoan, 2015eko urriaren 22a\nPrevious Article "Ordezko mediku ez euskalduna Zestoan. Noren ardura da?"\nNext Article Julio Soto Bertsolariak hitzaldia emango du Zestoan


Gaurdia Zibilak goizean egindako atxiloketak salatzeko mobilizazioa egingo dute Amurrion - Amurrio - Aiaraldea.eus\nGaurdia Zibilak goizean egindako atxiloketak salatzeko mobilizazioa egingo dute Amurrion\nAimar Gutierrez Bidarte 2021-06-30 13:24\nPipe San Epifanio, atxilotutako preso ohietako bat, Amurrioko bizilaguna da. / Etxerat\nGuardia Zibilak Kai Saez de Egilaz eta Pipe San Epifanio preso ohiak atxilotu ditu goizaldean. Operazioa salatzeko mobilizazioa egingo dute Amurrion gaur -ekainak 30- arratsaldeko 19:30ean. San Epifanio Amurrioko bizilaguna da, eta bertan atxilotu du Guardia Zibilak. Aske daude biak dagoeneko.\nEspainiako Auzitegi Nazionalaren 6. instrukzio epaitegiaren aginduz, Guardia Zibilak Kai Saez de Egilaz eta Felipe San Epifanio "Pipe" preso ohiak atxilotu ditu goizaldean. Euskal presoen ongi etorri ekitaldiak antolatzea eta "terrorismoaren goratze" eta "biktimen umiliazio" delituak egozten dizkiete bi kideei.\nPipe San Epifanio Amurrioko bizilaguna da duela hilabete batzuetatik hona. Amurrion bertan atxilotu dute gaur goizean. Sortu Aiaraldeak atzo herrian egondako "presentzia polizial itogarria" salatu du. Bilboko La Salveko kuartelean atxikitu dute San Epifanio, eta dagoeneko aske utzi dute.\nSaez de Egilaz 13:30etan utzi dute aske Intxaurrondoko Guardia Zibilaren kuarteletik igaro ostean. Atxilotzeko aginduarekin batera, gailu elektroniko guztiak konfiskatu dizkiote.\nAtxilotuen askatasuna exijitzeko mobilizazioak antolatzen hasi dira Euskal Herriko txoko desberdinetan. Amurrion ere egin dute kalera ateratzeko deia. "Bakea eta demokrazia" Atxilotuak askatu!" lelopean Juan de Urrutia plazan elkarretaratzea egingo dute arratsaldeko 19:30ean.\nAtzo Amurrio txakurrez beteta, gaur Pipe atxilotu dute.\nOker dabiltza, ez dago errepresio eta indar polizialik Euskal Herriaren askatasuna zapuztuko duenik.\nGaur 19:30tan denok Amurrioko plazara!\nBakea ta demokrazia Euskal Herriarentzat!#AtxilotuakAskatu#AldeHemendik pic.twitter.com/tBrZPGMuw8\n— Sortu Aiaraldea (@SortuAiaraldea) June 30, 2021


ALTER EGO: AINHOA ETXEBARRIA — Gaztezulo\nALTER EGO: AINHOA ETXEBARRIA\nALTER EGO: AINHOA ETXEBARRIA AINHOA ETXEBARRIA GÓMEZ (ONDARROA, 1993) ARRATSALDERO ‘GAZTEA BOX’-EN ETA ASTEAZKENERO ‘EL CONQUIS’ TELEBISTA SAIOAN BAZTERRAK NAHASTEN IBILTZEN DA ILEHORI ONDARRUTARRA. IRRATIA ETA PANTAILA TXIKIAZ GAIN, ETXEBARRIAK BADITU EZKUTUKO BESTELAKO BOTEREAK... https://www.gaztezulo.eus/albisteak/alter-ego-ainhoa-etxebarria https://www.gaztezulo.eus/@@site-logo/logoa.png\nAINHOA ETXEBARRIA GÓMEZ (ONDARROA, 1993) ARRATSALDERO ‘GAZTEA BOX’-EN ETA ASTEAZKENERO ‘EL CONQUIS’ TELEBISTA SAIOAN BAZTERRAK NAHASTEN IBILTZEN DA ILEHORI ONDARRUTARRA. IRRATIA ETA PANTAILA TXIKIAZ GAIN, ETXEBARRIAK BADITU EZKUTUKO BESTELAKO BOTEREAK...\n• Noiz hasi zinen J. K. Rowling-en abenturen jarraitzaile izaten?\nBeti gustatu izan zait irakurtzea eta zortzi bat urte nituela Harry Potter-en lehenengo liburua oparitu zidaten. Hainbeste gustatu zitzaidan, gaztelaniaz eta euskaraz irakurri nuela. Gero pelikulak atera zituzten eta engantxatzen hasi nintzen...\n• Zein da modu berezian gogoratzen duzun estreinaldia?\nGogoratzen dut Harry Potter-en hirugarren pelikula Zaragozara ikustera joan nintzela gurasoekin. Ama hangoa da eta bertara joan ginen Gabonak pasatzera. Merkataritza-guneko igogailuan ataskata geratu ginen aita, ama eta ni ezin irten. Ni klaustrofobikoa naiz eta ez dut gogoratzen zenbat denbora eman genuen barruan... Negarrez irten nintzen pelikula galdu genuelako, baina hurrengo sesiorako sarrerak erosi eta disgustua pasa zitzaidan!\n• Gurasoak ere Harry Potter zaleak dira?\nBai, garai horretan gurasoei asko gustatzen zitzaien Harry Potter eta nik sentitzen nuen umeentzako liburua izan arren, helduen gauza ere bazela eta hori pila bat gustatzen zitzaidan. Apur bat heldua sentitzen nintzen...\n• Antzezle lanetan eskarmentua duzula, sagako ze pertsonaia gorpuztu nahiko zenuke?\nVoldemort edo Draco Malfoy. Pertsonaia gaiztoak ikaragarri gustatzen zaizkit, sekulako morboa ematen didatelako. Are gehiago, liburuak irakurtzen nituenean Voldemort ez zitzaidan batere gaiztoa iruditzen; bazuen egiten zituen gauzak egiteko arrazoirik!\n• Zein izan da gehien gustatu zaizun pelikula?\nLehenengoa dela esango nuke, gehien hunkitu ninduena izan zelako. Badira gerora egindako beste pelikulak, teknikoki hobeak direnak, baina lehenengo pelikulak eragin zidan inpresio hori izugarria izan zen.\n• Kasu honetan pelikulak liburuak eragindako espektatibak bete zituela esango zenuke?\nDudarik gabe. Sorgin harria ikusi nuenean ezin nuen sinistu zelan lortu zuten nik buruan nituen pertsonaiak hain ondo gorpuztea... Nire imajinazioarekin oso bateratuak ziren pelikulen irudiak.\n• Eta liburuetan, zein da gustuen irentsi duzuna?\nLiburuetan gehien gustatu zaidana laugarrena izan da, Suaren Kopa. Bertan torneo bat antolatzen dute eta Robert Pattinsonek egindako pertsonaia azaltzen da. Torneoaren inguruan sortzen den lehia, Robert Pattinson akabatzen dute... Oso modu intentsuan bizi izan nuen irakurketa hori!\n• Madrilen Harry Potter-en inguruko erakusketan egongo zinen, ezta?\nBai, noski! Bertan pelikuletan ibilitako gauzak daude ikusgai. Baina egia esan, ez zitzaidan gehiegi gustatu, mucha pasta pa poca cosa. Ordu erdian dena egin nuen. Oso ondo girotuta zegoen, baina mundu guztia mugikorra eskutan, giroa zapuztu egiten zuten nolabait...\n• Merchandising pieza preziaturik?\nNahiko frikia naiz, baina gauza praktikoak erosten saiatzen naiz, katiluak, bolak... Etxean hainbat poster ere baditut, txikitan amak ez zidan paretan gauzak jartzen uzten eta...\n• Pieza bereziren bat lortu nahian zabiltza azkenaldian?\nBai. Behin tipo bat ezagutu nuen telebistako kanalak aldatzen zituen barita magikoa zuena. Horren atzetik nabil zoro moduen, baina ezin topatu! Aitortu behar dut hilero soldata zatitxo bat halako txorakeriak erosten joaten zaidala, baina neure burua kontrolatzen saiatzen naiz.\n• Noren Alter Egoa ezagutu nahi zenuke?\nLeire Leturena. Kriminologoa da eta burutik jota dago... Dutxan flamenkoa kantatzen du eta tarot eta esoterismoan aditua dela entzun dut!


Emakumezko Euskal Selekzioa Txekiaren aurka, ETB4n | El Diario Vasco\nTelevisiónEmakumezko Euskal Selekzioa Txekiaren aurka, ETB4n\nEmakumezko Euskal Selekzioa Txekiaren aurka, ETB4n\nOrdu berean, ETB1en Urrutikoetxea-Ladis Galarza / Altuna III-Martija partida izango da ikusgai\nSábado, 25 noviembre 2017, 09:24\nLarunbat honetan emakumezko Euskal Selekzioak Txekiaren aurka jokatuko duen futbol partida zuzenean jarraitu ahal izango da ETB4n 17:00etatik aurrera. Naxari Altuna, Larraitz Lukas eta Xabier Ormazabal izango ditugu berriemaile zuzenean Ipurua futbol zelaitik.\nOrdu berean, baina ETB1en eta eitb.eus-en, pilota izango da Iruñetik. Arretxe II-Urretabizkaia II / Bakaikoa-Etchegoin partidak zabalduko du jaialdia. Ondoren, Binakako Txapelketako norgehiagoka izango da Urrutikoetxea-Ladis Galarza eta Altuna III-Martija artean. Amaitzeko, Artola-Erasun eta Arteaga II-Aretxabaleta izango dira aurrez aurre. Josetxo Lizartzak, Jokin Errastik eta Xabier Anduezak egingo dute kontakizuna.\nPaketeak eta paketeen garraioa hizpide, 'Teknopolis'en Las líneas rojas del plató


Aldazen sormen trastelekuak segida izanen du - Etxarri aranatz - Guaixe.eus\nGuaixe 2015-05-01 11:08\nDavid Zambrano ikastaroa ematen. Argazkia: Beniamin Boar.\nNik izan ez nuen aukera eskaini nahi diet etorkizunean Nafarroako dantzariei. Horixe azaldu du Laida Aldaz Arrieta dantzari etxarriarrak Trastero creativo esperientzia martxan jarri ondoren. Aldazek dantza garaikideko dantzariak trebatzeko ikastaroa antolatzeko ekimena atera berri du estreinakoz. Helburua, Nafarroako dantzariei kalitatezko entrenamendua eskaintzea, teknika berriak beregana ditzaten eta jatorri ezberdineko dantzarien arteko elkartrukea sustatzeko.\nDavid Zambrano artista handiarekin ikastaroa antolatu zuen apirilaren 13tik 17ra. Hark flying low edo zoruarekin harremanetan dantza egiteko teknika irakatsi zien ikasleei; “lurretik nola sartu eta atera, ahalegin gutxiena erabiliz”, azaldu digu Aldazek. Gaineratuz inprobisazioa ere landu zutela.\nZambranoren esanetara 40 ikasle trebatu ziren Atarrabiako kultur etxean. Euskal Herrikoak ziren gehienak, bi sakandar barne. Baita Madril, Valentzia, Galizia, Bartzelona, London eta Singapurrekoak ere. Gainera, Zambranok berak hilaren 15ean, Iruñeko Gaiarre antzokian, inprobisazio labur bat eskaini zuen. Ondoren, Aldazek hura elkarrizketatu zuen, “jendeak zertan dabilen jakin dezan eta haren bizitza nolakoa den jakin dezan”.\nIkastaro antolatzaile gisa izandako aurreneko esperientzia “oso ondo atera” dela esan digu Aldazek: “Nafarroan dantza garaikidearen inguruko proposamen berri bat eskaini dudalako jendea oso eskertuta dago. Oso ondo antolatuta egon dela esan didate eta proposamen berrien zain daudela ere”. Horrek guztiak bide horretan aurrera segitzea animatu du Aldaz.


Euskaraldia: izena emateko aukera Igeldon - Irutxuloko Hitza : Irutxuloko Hitza\nEuskaraldia: izena emateko aukera Igeldon\nEuskaraldiaren bigarren edizioa izango da azaroaren 20tik abenduaren 4ra eta izena emateko epea zabalik dago dagoeneko. Izen-ematea online egiteko gomendatu dute antolatzaileek, baina eskuorriak ere jarri dituzte herritarren eskura. Igeldon, hain zuzen, Itsas Aurre kultur etxean eta IKOn eman daiteke izena.\nAurreko edizioan bezala, herritarrek ahobizi eta belarriprest rolekin hartuko dute parte euskararen erabilera bultzatzeko ariketa sozial honetan.\nIgeldon izena emateko epea azaroaren 13an bukatuko da. Izena emateko eta informazio gehiagorako: euskaraldia.eus Bi rol\nEuskaraldiko partaideak beraiek aukeratzen duten rolaren arabera arituko dira 15 egunetan. Bi rol izango dituzte aukeran:\nAhobizi: Euskaraz ulertzen duten guztiekin euskaraz egingo dute ahobiziek. Euskaraz ulertzen ote duten ez dakienean lehen hitza, beti, euskaraz izango da; mintzakideak euskaraz ulertzen badu, euskaraz jarraituko dute beti. Gakoa ahal den guztietan euskaraz egitea da, jokaerak definitzen du rola, alegia. 16 urtegik gora\nEuskaraldian 16 urtetik gorakoek eman dezakete izena, helduen hizkuntza ohitura eta portaeretan eragitea baitu helburu ekimenak. Euskara ulertzeko gaitasuna izan behar dute gutxienez partaideek, baina hortik aurrera, bakoitzak erabakiko du zein rol den beretzat egokiena. Modu kontziente eta borondatezkoan, hizkuntza ohiturak astindu edo euskararen erabileran aurrerapausoak ematea da helburua.\nIgeldon izena emateko epea azaroaren 13an bukatuko da.\nIzena emateko eta informazio gehiagorako: euskaraldia.eus\n16 urtegik gora


Lurraldeko atezainen kurtso berria - Gipuzkoako Futbol Federazioa GFF-FGF\nHasiera > Albisteak > Lurraldeko atezainen kurtso berria\nJada izena eman daiteke aurtengo Lurraldeko atezainen kurtsoan. Izena emateko beharrezkoa da UEFA C titulua edo baliokidea edukitzea. Kurtsoa otsailaren 26an hasiko da eta martxoaren 21ean amaitu. Klaseak astelehenetan 17:00etatik 20:00etara eta larunbatetan 9:00etatik 14:00etara izango dira. Kurstoaren prezioa 350€ dira. Izena emateko azken eguna, berriz, otsailaren 15a izango da.\nInformazio gehiago behar izanez gero idatzi fgf@escuelaentrenadores.com helbide elektronikora edo deitu 943 47 31 09 edo 747 426 823 telefonoetara.\nLurraldeko atezainen kurtsoan izena emateko egin klik hemen


Car Sharing, hau da, pertsona talde batek auto bat edo batzuk partekatzea era egituratuan. | UIK\nCar Sharing, hau da, pertsona talde batek auto bat edo batzuk partekatzea era egituratuan.\nIker Maguregi, Ibilkariko zuzendariak, Euskadiko pertsonen mugikortasunari buruz egindako zenbait azterlanetara jo zuen. Autoaren erabilera % 40ra hurbiltzen ari da; garraio publikoak, berriz, % 15 baino ez du hartzen, eta oinezkoek % 42. Baina garraio motordunen artean autoaren erabilera aztertuko bagenu, % 70era igoko litzateke. Are gehiago, autoen erabilera zabaltzen joan den heinean, horien okupazioa gutxitu egin da. Izan ere, 1990ean okupazio-indizea 1,53 pertsonakoa zen bitartean, 2001ean 1,35era jaitsi zen, eta gaur egun, autoa banaka erabiltzeko joerari eusten zaiola egiazta daiteke. Aldi berean, ordukako garraioaren eguneroko erabilera kontuan hartuta, autoa egunean 23 orduz geldirik egoten dela baiezta dezakegu, hau da, autoaren erabilera bere bizitza baliagarriaren % 4ra murrizten dela esan daiteke.\nCar Sharing edo erabiltzaile ugariko autoa (auto kolektibo baten erabilera partekatua) autoa edukitzeko beste modu bat da. Iker Maguregik dioenez, edozein momentutan ibilgailu bat erabiltzeko aukera ematen digu, erabilera malgua bultzatuz, etxetik gertu dagoen ibilgailu talde bat erabiltzeko aukera eskainiz eta erabiltzeko denboraren eta egindako kilometroen arabera ordainduz. «Car Sharing-aren azpian filosofia bat dago, eta horrek jendeari ideia bat eskaintzen dio: autoa beste aukerarik ez dagoenean erabili behar dela. Horrela, jendea ibilgailu bat eskatu aurretik beste zein aukera dauden planteatzera bultzatzen da, oinez, bizikletaz edo garraio publikoan doazen pentsaraziz».\nEusko Car Sharing Elkarteak eta Ibilkari Car Sharing zerbitzuak autoa erabiltzeko modu berri hori Euskadin bultzatzea dute helburu; automobila modu kolektiboan eta benetako beharra dagoen kasuetan erabiltzea, gaur egun dagoen garraio jasangarrien sarearen osagarri gisa.\nNortzuk dira erabiltzaileak? Garraio kolektiboaren erabiltzaileak eta mugikortasun jasangarriaren inguruan kontzientziatuak. Noizbehinka erabiltzeko lehen/bigarren auto bat behar dutenak. Ibilgailuak behar dituzten profesionalak, enpresak eta administrazioak.\n18 estatu eta 4 kontinentetan banatutako mila herri eta hiri inguruk ezarri dute zerbitzu hori 1990eko hamarkadatik gaur egunera arte. Bizilagunen komunitate batzuek ere ibilgailua partekatzen dute, kaleak aparkatutako autoetatik garbituz.\n29. Ira, 2020